open-index/open-wikipedia-markdown huggingface dataset:
帝辛

**帝辛**，諱**受**，一作**受德**，殷商之末王也，帝乙子。周人諡曰**紂**，惡諡也。

帝資辯捷疾，聞見甚敏；材力過人，手格猛獸；知足以拒諫，言足以飾非，矜人臣以能，高天下以聲，以為皆出己之下。好酒淫樂，嬖於婦人。愛妲己，為妲己之言是從。造酒池、肉林，創炮烙、蠆盆之酷刑。比干、箕子、微子諫，帝怒，殺比干，囚箕子。微子去之。帝以西伯昌、九侯、鄂侯為三公。九侯有女美，入侍於帝。九侯女不喜淫，帝殺之，而醢九侯。鄂侯固諫，並脯之。西伯歎，崇侯虎譖之，帝囚之羑里。西伯之臣獻奇物，遂赦之。西伯獻河洛之地，請廢炮烙之刑。帝許之，假以節鉞，使專征伐。又信佞臣費中，朝政日敗。

時諸侯皆叛，以東南夷尤甚。帝發重兵伐，克。太師疵、少師彊抱其樂器，西奔於周。周武王遍告諸侯曰：「殷有重罪，不可以不畢伐。」乃率戎車三百乘，虎賁三千人，甲士四萬五千人，以東伐紂。師次盟津，諸侯庸、蜀、羌、髳、微、纑、彭、濮人，咸來相會。遂陳兵牧野，作《牧誓》。帝聞武王來，發兵七十萬以距。有皂隸之輩前途倒戈，武王遂攻於後以北，血流漂杵，殺十八萬餘，獲衆三十三萬。帝走，反入朝歌，登於鹿臺之上，蒙衣其殊玉，自燔於火而死。殷商遂亡。武王持大白旗以麾諸侯，諸侯畢拜武王，武王乃揖諸侯，諸侯畢從。武王至商國，商國百姓咸待於郊。於是武王使群臣告語商百姓曰：「上天降休！」商人皆再拜稽首，武王亦答拜。遂入，至紂死所。武王自射之，三發而後下車，以輕劍擊之，以黃鉞斬紂頭，縣大白之旗。已而至紂之嬖妾二女，二女皆經自殺。武王又射三發，擊以劍，斬以玄鉞，縣其頭小白之旗。武王已乃出復軍。

武王封商紂子武庚於朝歌，以繼其祀。使其管叔鮮、蔡叔度相之，實則監之。後武王崩，成王立，以周公旦輔政。武庚與管叔鮮、蔡叔度、霍叔處作亂，周公滅之，其祀遂絕。

孟子謂之「獨夫」：「聞誅一夫紂矣，未聞弑君也。」世人以之與夏桀並論，謂之「桀紂」。今有成語「助紂為虐」，蓋「為虎作倀」之意也。後人書《封神演義》，敘殷滅周興之事。然內容怪誕，不可信也。

或云後世謂紂之惡，隨時而增，先秦之人少責之，甚而稱其聰穎勇武、才華橫溢，為一英主。而暴君獨夫之名，後加諸矣，子貢嘗云：「紂之不善，不如是之甚也。是以君子惡居下流，天下之惡皆歸焉。」或有其理存也。

## 其他
亦見於小說戲曲中。計有：
*《武王伐紂平話》
*《封神演義》，姜太公封其為**天喜星**
*《春秋列國志傳》
*《大回朝》
*《炮烙柱》
*《反五關》
*《摘星樓》

## 註




## 引據
* 《史記》殷本紀
分類:商本紀
莫扎特

thumb|right|幼年莫氏，年五歲
**莫扎特**，亦作**莫札特**、**莫差特**，神聖羅馬帝國薩爾斯堡人也，公元一七五六年一月廿七日生。父雷歐波得為作曲名家。母安娜，先夭三子，一七五一年生其姊娜內兒，又折兩子於其姊與其生間。行七。

三歲學詠春，辨音，強記，五歲問父授大鍵琴，後亦學及小提琴、管風琴及樂曲創作，更驚人，知閱讀、書寫、計算，甚能視讀樂譜、巧弄拍律。六歲已譜小步舞曲者三及快板一。

一七六二年至一七六六年，其父受聘於大主教施拉頓巴赫，偕其及姊娜內兒遊，一七六三年六月九日至慕尼黑，轉之維也納，始長演於歐洲，巡迴於主要城市：慕尼黑、奧格斯堡、曼海姆、法蘭克福、布魯塞爾、巴黎、倫敦、海牙、阿姆斯特丹、第戎、里昂、日內瓦、洛桑。聞者深致之，更博名於樂界矣。途晤蕭伯特於巴黎，訪巴赫子於倫敦，始知新發之鋼琴、義大利歌劇、並識交響曲之構也。

一七六七年，年十一，著歌劇《阿波羅與希亞欽杜斯》，由薩爾斯堡大學附屬高級中學學生演之。奧地利返，乃來往於維也納。一七六八年夏著二歌劇：《牧羊人與牧羊女》、《善意之謊言》，年方十二。明年大主教拔為樂團首席。

父欲使通於鄰國義大利，乃假，留職止薪。一七六九年至一七七三年間，莫氏時赴他鄉研劇，後著《彭都王史特里達特》、《阿斯卡尼歐在阿爾巴》、《盧齊奧西拉》三歌劇。識馬蒂尼於義大利。波隆納愛樂學院史鮮未冠者，而莫氏次焉。教宗克勉十四世封以**金馬剌[[騎士]]**。

一七七一年十二月十六日大主教施拉頓巴赫逝，親王柯羅雷多繼其司而為莫氏之新主也。

thumb|right|莫氏肖像，時年三十

莫氏居故里，不得運，其遊學不怡於新主柯羅雷多，命所作皆範教儀。十七歲，弗甘約馴，後三年，相交惡焉。間識海頓於維也納，交書信，相知惜。

海頓謂莫氏父曰：「予當上帝誠言，汝子為我或望知，作曲第一之英者，其瑰意超品并譜識最高者矣。」

莫氏曰：「惟海頓，歡而入吾心之秘耳。」

一七七六年莫氏二十歲，欲去薩爾斯堡，親王大主教拒，黜樂團首是脅。居期年，先與母之慕尼黑，無業，經奧格斯堡之曼海姆，多得樂界之誼。尋職猶無展進。癡於女歌者葦伯爾其地，父惱斥之。及其資盡累債深，乃往巴黎尋事，時在一七七八年四月。

梅勒西奥·格林者，嘗從事於莫氏七歲巡迴之演，因求其援，不獲。無任，法國難尋價其作者。母時病篤，七月三日逝。後莫氏返薩爾斯堡，父已說親王大主教復起之。歸經慕尼黑－阿羅依其亞所居，然別戀矣，沮返薩爾斯堡，復其職於一七七九年一月廿九日。

一七八〇年十一月，應慕尼黑來求，作歌劇「依多美尼歐，克里特之王」，首演於一七八一年一月廿九日，人大善之。莫氏既居薩爾斯堡，委職於故主，常受「痴障」之輕。後被逐，獨立，居維也納，並受偉伯爾女士之濟也。

莫氏既不羈父主，作曲自由。一七八二年，神聖羅馬帝國皇帝約瑟夫二世命作歌劇。即後之《後宮誘逃》也。維也納作曲家兼公眾音樂會指揮格魯克深感其劇，讚譽有加。

康絲坦茲，阿羅伊齊亞妹也，莫氏未待父書，即意婚焉。一七八二年八月四日，禮行於聖艾蒂安教堂。少時得見巴赫與韓德爾之作，因巴赫而深好對位法，見諸c小調大彌撒與類作。同年，始譜六《弦樂四重奏》獻海頓，畢於一七八五年。

一七八四年，入共濟會，旋成首長。於一七八五年四月。其創予共濟會人多, 如共濟會葬儀樂之屬矣。

一七八六年，識維也納劇場御詩人達彭特，其嘗說帝准其編博馬舍「費加洛婚禮」之劇為歌劇。 後帝以該劇顛覆，禁演。莫氏為彭特之詞譜律，一七八六年五月一日《費加洛婚禮》首演於維也納。雖其劇大成，權貴不悅而速撤其報也。後莫氏之布拉格，於是亦博得滿堂采。乃賦D大調第三十八號交響曲致意於斯城也。

後布拉格劇院指揮請為來季作新劇。莫氏使彭特書之詞。一七八七年五月廿八日，父喪，悲不自勝。亦深擊其作。十月廿八日，《唐喬望尼》始演於布拉格，大受迎，維也納演之，不若。

後莫氏身孱，資帛偶豐，終陷拮据。時多作奏鳴曲、協奏曲、交響曲、歌劇。一七九〇年約瑟夫二世皇帝崩，其繼利奧波德二世既不善莫氏，亦惡共濟會也，時其友海頓往倫敦，莫氏志意更消沉矣。

一七九一年共濟會人維也納當維多劇院導演席卡內德託作歌劇。書冊陳之，莫氏始為譜《魔笛》。七月，一客求安魂曲，并使匿名。今知此客瓦爾塞根伯爵也，或欲其友揣作者名，或欲逕據其著而為也。因其貧疾，雖衰，更積勞，八月初，得為利奧波德二世加冕作歌劇《狄托之仁慈》，限三週成之。九月下旬《魔笛》成，九月卅日首演，莫氏親臨指揮，甚獲佳評。其抑鬱貧疾未嘗加其作焉。

十二月五日卒，年卅五。遺《安魂曲》未成。後其妻康絲坦茲託其徒成之：初為蘇士米雅作，後由諾伊柯姆續之。諾伊柯姆之集成版，僅一八一九年奏於里約熱內盧，後或忘之。二〇〇六年三月十日，悼Courrières礦難，二奏。

[thumb|right|莫氏，辭世後由克瑞夫於[一八一九年所畫肖像]]

傳聞莫氏自見死兆於《安魂曲》，福曼電影《阿瑪迪斯》用此說，蓋幻設之事矣。

人遵利奧波德二世皇帝所頒之法，遺葬莫氏體於維也納郊之聖馬克思墓園，入莫氏家族與友所共靈穴。殊異俗傳所謂草葬公墓者。蓋斯位已先購，室容十屍。同年十二月十四日追思於布拉格，赴者上萬。席卡內德則籌一「安魂曲」首演於維也納。

一夜風雨，而莫氏歿焉。頃有流言傳曰：「其未亡，一黑衣人嘗訪，付作《安魂曲》。黑衣人當義大利作曲者薩列里。」德國作家弗倫伯格作小說《莫氏故事》、俄國詩人普希金詩劇《莫氏與薩列里》皆標此說。廿世紀，英國劇作家彼德謝弗甚之，其舞臺名劇《上帝寵兒》，直述莫氏乃天性放縱，奢侈揮霍，滿地亂爬之頑童天才，更寫薩列里何漸恨莫氏深，乃至扮「黑衣人」毒之做驚心之狀。後美國導演福爾曼翻拍此劇為電影，奪一九八四年奥斯卡金像獎最佳影片。

史家曰︰「薩列里年長莫莫氏時已為名宿樂師，米蘭斯卡拉歌劇院今聞名，向當其揭幕，歌劇所演即其作也。無由而害莫氏矣。謠訛所出，或以義大利、奧地利作曲家相傾也。」

有史確考：

* 《安魂曲》非「佚名」或「黑衣人」所託而作，而為瓦爾塞根伯爵為悼念亡妻，請莫氏寫，時《魔笛》新成也。

* 莫氏致父書，數逆感言於其亡。其一七八七年四月四日與父書曰：「夫死，生之真終，夫亡，人之實友，比年予此友是親，其象也，非但不懼，且使我寧，得慰。謝上帝令我識死亡之能致真幸。日將寢，雖吾少，皆深思我明不存；知我者，其不能言我或見於怏然傷悲者。」亦達也。

莫氏嘗創歌劇廿數、交響曲四十二、宗教音樂二十，室內樂、協奏曲、鋼琴獨奏作品無數。而安魂曲者，未竟之作也。

## 外文

* 古典音樂 Midi

* 莫氏簡史

分類:哈布斯堡－洛林列傳
分類:樂師
分類:基礎之文
干支

**干支**者，十天干十二地支也，配之，得六十對，循環往復，故為**六十甲子**。以之載年、月、日、時。

十干者，《說文》云︰「甲東方之孟，陽氣萌動，從木，戴孚甲之象。乙象春，草木冤曲而出，陰氣尚彊，其出乙，乙也與︱同意。乙承甲，像人頸。丙位南方，萬物成炳，然陰氣初起，陽氣將虧。從一入冂，一者，陽也。丁夏時萬物皆丁實，丁承丙，像人心。戊中宮也，象六甲五龍相拘絞也。戊承丁，像人脅。己中宮也，象萬物辟藏詘形也。己承戊，像人腹。庚位西方，象秋時萬物庚庚有實也。庚承己，像人𪗇。辛秋時萬物成而孰；金剛，味辛，辛痛即泣出。從一從䇂。䇂，辠也。辛承庚，像人股。𡈼善也。從人、士。士，事也。一曰象物出地挺生也。癸冬時，水土平，可揆度也。像水從四方流入地中之形。癸承壬，像人足。」

十二支者，《說文》云︰「子十一月，陽氣動，萬物滋，人以為偁。象形。丑紐也。十二月，萬物動，用事。象手之形。時加丑，亦舉手時也。寅髕也。正月，陽氣動，去黃泉，欲上出，陰尚彊，象宀不達，髕寅於下也。卯冒也。二月，萬物冒地而出。象開門之形。故二月為天門。辰震也。三月，陽氣動，靁電振，民農時也。物皆生，從乙、匕，象芒達；廠，聲也。辰，房星，天時也。從二，二，古文上字。巳巳也。四月，陽氣巳出，陰氣巳藏，萬物見，成文章，故巳為蛇，象形。午啎也。五月，陰氣午逆陽。冒地而出。此予矢同意。未味也。六月，滋味也。五行，木老於未。象木重枝葉也。申神也。七月，陰氣成，體自申束。從臼，自持也。吏臣餔時聽事，申旦政也。酉就也。八月黍成，可為酎酒。象古文酉之形。戌滅也。九月，陽氣微，萬物畢成，陽下入地也。五行，土生於戊，盛於戌。從戊含一。亥荄也。十月，微陽起，接盛陰。從二，二，古文上字。一人男，一人女也。從乙，象褢子咳咳之形。《春秋傳》曰：『亥有二首六身。』」

## 循環

干支六十而一迴，為明其理，表列於此︰

## 紀年
干支紀年自漢初肇，始行於莽，通於漢末。據載，章帝元和二年，上有旨，舉國以干支紀年矣。

夫干支紀年者，「甲子」為首，「乙丑」次之，類推如是，六十而復，循環不息。（注︰其以立春歲次也，曰歲首，非以正月初一也。）

## 紀月
干支紀月，一地支對一節氣時段，月之始，以交節時定也，非以初一。敞甲己之年，正月約丙寅；乙庚之年，正月約戊寅；丙辛之年，正月約庚寅，丁壬之年，正月約壬寅，戊癸之年，正月約甲寅。依此，餘月類推。六十月合五年；週而復始，循環不息。如漢光武帝建武二十九年癸丑年冬至月即「甲子月」。有歌訣證：「甲己之年丙作首，乙庚之歲戊為頭；丙辛必定尋庚起，丁壬壬位順行流；更有戊癸何方覓，甲寅之上好追求。」

為明其理，概以下表列之︰

然此法實鮮民用矣，主星相家用以算八字。

## 紀日
干支紀日，六十日約合二月；週而復始，循環不息。據考，有一商末帝乙時之甲骨，刻六十甲子，疑為其時日曆，故可知，商時已干支紀日矣。《春秋·隱公三年》載︰「三年春，王二月己巳，日有食之。」此為干支紀日之確始也。

## 紀時
干支紀時，六十時辰合五日；週而復始，循環不息。惟須慎之，子時越日，故分早晚二部。晚子時又曰子夜。日上起時亦有訣：「甲己還加甲，乙庚丙作初；丙辛從戊起， 丁壬庚子居；戊癸何方發， 壬子是真途。」

為明其理，表列於此︰

## 據
#漢許慎《說文解字》
#葛民勤，怎樣從已知年份和日期得到對應的干支紀年和紀日
單于

**單于**，乃匈奴之首之美稱。單于始於冒頓單于之父頭曼單于，自此而繼，乃至匈奴亡止。

## 特色
單于之傳乃父傳子，兄傳弟。兄長死，弟繼，擁兄之財、家眷。

## 歷任單于
### 頭曼單于
欒提頭曼匈奴單于之首，以欒提為氏，秦始皇死，頭曼率眾南下，於頭曼城建匈奴政權之首。後，其子冒頓殺頭曼，自立單于也。

史學家曰，「頭曼」一名乃蒙古語 tümen「一萬」，本非人名乃軍銜矣。此觀有議曰，古漢語蒙古語此字之音並不符。

### 冒頓單于
冒頓取單于之位，一統蒙古草原，建匈奴帝國。為秦之大脅。匈奴之域闊，乃當世至遼之國之一。域東至遼河，域西至達蔥嶺，南至秦長城，北抵貝加爾湖。

漢高帝七年，圍漢高祖劉邦於白登山，後邦突圍而逃，以制和親之策。邦死，漢惠帝、呂后執政，冒頓書非禮之信至呂后，求之再婚，呂后拒絕，繼而行和親之策也。漢文帝前元三年，冒頓派右賢王擾漢之邊。冒頓乃匈奴之首帥，攬內外之權。

### 老上單于
老上乃單于，冒頓之子。其曾攻月氏，殺月氏王，佔全河西。

### 軍臣單于
軍臣乃老上之子。其弟伊稚斜單于篡位，殺軍臣也。

### 伊稚斜單于
伊稚斜乃匈奴單于，軍臣之弟。軍臣死，殺軍臣之子取其位。後降於漢，封侯。

### 烏維單于
伊稚斜生三子乃烏維、呴犁湖、且鞮侯。烏維乃伊稚斜之子，漢元鼎三年立，立十年而逝。

### 兒單于
烏師廬兒單于又名兒單于，本名為烏師廬，乃烏維之子。因為單于時小，故名為「兒單于」。

### 呴犁湖單于
呴犁湖乃匈奴單于，繼兒單于而任單于，卒於任期。

### 且鞮侯單于
且鞮侯乃匈奴單于，繼呴犁湖而任單于，卒於任期。

### 狐鹿姑單于
狐鹿姑乃匈奴單于，繼且鞮侯而任單于，卒於任期。

### 虛閭權渠單于
虛閭權渠乃匈奴單于，繼狐鹿姑而任單于，卒於任期。

### 握衍朐提單于
握衍朐提乃匈奴單于，繼虛閭權渠而任單于，族內亂也，自殺而死矣。

### 呼韓邪單于
呼韓邪乃匈奴單于，繼握衍朐鞮而任單于，卒於任期。
即位，匈奴多人自立單于，匈奴分之南北，有屠耆單于、呼揭單于、車犁單于、烏籍單于、閏振單于、郅支骨都侯單于、伊利目單于。

另請君見王昭君一文。

### 屠耆單于
屠耆提乃匈奴單于。其自立匈奴單于，後自殺身亡。

### 呼揭單于
呼揭乃匈奴單于。其自立匈奴單于，與烏藉相應，為呼韓邪單于所攻打，自廢單于之號。

### 東犁單于
東犁乃匈奴單于。其自立匈奴單于，翌年降於呼韓邪。

### 烏籍單于
烏籍乃匈奴單于。其自立匈奴單于，與呼揭相應，因為呼韓邪所攻，自廢單于之號。漢李陵擁立其為單于，後為呼韓邪所殺。

### 閏振單于
閏振乃匈奴單于，其自立匈奴單于，繼烏籍後而任單于。

### 郅支骨都侯單于
郅支骨都侯乃匈奴單于，其自立匈奴單于，繼閏振後而任單于。

### 伊利目單于
伊利目乃匈奴單于，其自立匈奴單于，繼郅支骨都侯後而任單于。

### 復珠累若提單于
復株累若鞮乃匈奴單于，繼呼韓邪後而任單于。

### 搜諧若鞮單于
搜諧若鞮乃匈奴單于，繼復珠累若提後而任單于。

### 車牙若鞮單于
車牙若鞮乃匈奴單于，搜諧若鞮後而任單于。

### 烏珠留若鞮單于
烏珠留若鞮乃匈奴單于，車牙若鞮後而任單于。

### 烏累若鞮單于
烏累若鞮乃匈奴單于，烏珠留若鞮後而任單于。

### 呼都而屍道皋若鞮單于
呼都而屍道皋若鞮乃匈奴單于，烏累若鞮後而任單于。

### 烏達鞮侯單于
烏達鞮侯乃匈奴單于，呼都而屍道皋若鞮後而任單于。
恆春丙戌地震

舊曆丙戌年十一月初七戌時五刻，臺灣屏東**恆春**南海域**地震**。芮氏規模七點二。死者二，傷者眾，餘震數次。廈門、澳門、香港等地有震感。海底電纜數條斷，亞細亞洲多國通訊受損，多有不能登錄歐美網絡者。十日後，猶未修復。

## 據
* 主震，美國地質局
* 主震，東瀛氣象廳

分類:民國臺灣紀事
貝多芬

縮圖|壹捌贰零年之貝多芬
**貝多芬**，德意志波恩人也，一七七〇年十二月十七日生(或曰十六日，眾說紛紜)。祖籍荷蘭，後遷德意志。父為男高音，酗酒成性，母為宮廷御廚之女。

年四歲，父欲其才成，強之練琴。八歲登臺。年十三，任宮廷樂隊羽管鍵鋼琴手。年十七，遇莫扎特於維也納，明年任歌劇院樂隊中提琴手。及冠，求學於波昂大學。畢，赴奧地利首都維也納，師海頓，才華猛進。年廿五，初登維也納樂臺，親奏第二鋼琴協奏曲，大成。惜明年漸聾。

年三十三，成第三交響曲予拿破崙。明年拿破崙稱帝，貝氏憤而毀序，另書「念一英雄」，亦名《英雄》。後四年，成第五交響曲《命運》。俄而成第五鋼琴協奏曲《皇帝》。

一八一五年十一月十五日，弟卡爾歿。貝氏與弟媳爭子，得侄。自是四年間，因政亂才盡，遂廣收歐洲民謠。年五十四，成第九交響曲，五月七日首演，盛況空前。越明年，侄自殺未遂，貝多芬身心傷。一八二七年三月廿六日，歿於維也納，年五十七。世稱**樂聖**。

貝氏何以早逝，眾說紛紜。曾有醫云浮腫或大瘡，然驗其髮，鉛毒也。是時多瑙河魚多污，貝氏好食，故鴆。其性躁、腹病皆由於此。

貝氏一生坎坷。幼受父虐，強之習琴，長後母歿，得負家計。耳聾、侄逆、身貧、矌終，貝氏皆順受。樂樂，從未失其節。曾曰：「扼運命之喉」，盡概其生。傳其死前，雷電交加，忽挺身舉手，作扼物狀。後曰貝氏履其言。

傳聞貝氏、歌德並徑，有宮轡行至，二人側，情異然。歌德禮車，而貝氏漠之。後貝氏疑歌德，遂絕交。

貝氏蒙法國大革命甚巨。見於其作，自由、平等、博愛之意歷歷。如歌劇《費德里奧》一景，眾囚齊歌：「自由兮自由，何時歸乎？」，可見一斑。

浪漫主義，亦其所先。以降舒伯特、孟德爾頌、華格納、舒曼、布魯克納、布拉姆斯、馬勒、布魯克納、理查史特勞斯輩出，多有效尤，浪漫主義告大成。亦首創標題音樂，第六號交響曲更破四章之格，蒙後甚矣。

今日，貝氏音樂演出頻仍，灌錄如潮，為世所好。所著《第三交響曲英雄》、《第五交響曲命運》、《第六交響曲田園》、《第九交響曲合唱》、《悲愴奏鳴曲》、《月光奏鳴曲》等，並行於世。聯合國教科文組織更定《合唱》為人類文化遺產。
## 據
*《貝多芬傳》（羅曼羅蘭著，有傅雷之中譯本）
*德意志留聲機公司之貝多芬作品全集唱片 http://en.wikipedia.org/wiki/Deutsche_Grammophon http://www.gabrieli.com/
## 它典
*貝多芬生平（英文）
*貝多芬第十交響樂 
*《音樂與醫學》鉛中毒 苦貝多芬及終 
*貝多芬
*貝多芬大事年表 

分類:哈布斯堡－洛林列傳
分類:樂師
分類:基礎之文
聶榮臻

**聶榮臻**，字**福駢** ，小名**雙全** 。清四川江津人，光緒二十五年生。

榮臻少聰敏。民國五年入江津中學習文。其文雅緻典正，頗有可觀者。諸生常抄錄傳誦之。其性誠摯，每國中大事，必慷慨陳詞。其師謂非池中物。七年，巴黎和會，初議，以德在膠東之舊權與日本，國人聞之，以中國戰勝而見辱。大學生聚於天安門，請拒扣談，更焚曹汝霖等宅院。是為**[[五四運動]]**。事卷華夏，榮臻間焉，軍吏待捕之，遂之法國留學。越四年，入**[[中國共產黨]]**。
	
十二年，畢業於蘇聯紅軍學校中國班，復習業於黄埔軍校，授政治部秘書兼政治教官。中山艦事發，榮臻以共黨免職，調中共廣東區委軍事部特派員。十五年，共產黨起事於南昌，以張發奎部軍士二千餘應之，乃授命輔葉挺。軍敗於潮汕，榮臻走香港，旋赴廣州。十二月舉事於廣州，張發奎軍至，大勝之，乃從葉挺率眾走花縣。十八年，轉輾赴上海，與陳賡、顧順章等佐周恩來為中央特科。其間凡護衛機關，營救被捕，整肅內奸，莫不與焉。越明年，進中央軍委秘書長。四月，順章反，政府大索共黨於上海，乃之江西，累遷紅軍第一軍團政委。二十三年，國軍百萬來攻，遂隨軍西撤，後謂之「** 長征**」 。榮臻從軍團長林彪突圍，破敵三匝。軍至湘江中伏，其部力戰，書記博古等乃得度。明年九月，軍次臘子口，克之。既至哈達鋪，榮臻偶閱《山西日報》，乃至陝北有其黨，大喜，飛報中央，遂令赴陝北。軍既至，從林彪度河東進山西，凡七旬又五，破敵數千。

二十六年，日軍尋釁盧溝橋，既寇華夏。國共二次合作，榮臻除國民革命軍八路軍一二九師副師長，拜少將，從師長林彪設伏於平型關，殲寇精銳千餘。此戰得勝，民心為之一振。冬，遷晉察冀軍區司令員兼政委，以部三千進五台山，征募豪勇，廣略土地，以為根據。越二年，有荷槍十萬，地方千里。二十八年，寇分十二路進犯，榮臻避實擊虛，破敵第二混成旅團於雁宿崖。其部楊成武又破敵酋阿部規秀於黃土嶺。阿部素稱「** 名將之花**」。一朝身死兵敗，華北震動。

三十五年七月，榮臻以本部及晉綏軍區賀龍部十萬進略大同，兵抵應縣不克。八月，進圍大同。國軍冀帥傅作義急遣精銳第三十五軍攻集寧。榮臻數戰不利，命諸軍後撤。作義陰知其後方空虛，以精騎疾趨張家口，一鼓而下。此役既敗，損兵數万，多年積蓄皆沒。及入冬，士卒凍餓飢餒，傷亡無算。越明年，以兵下井陉，克敵三萬。後遷第四野戰軍政委，從林彪征戰東北，其華北舊部，悉由其將楊成武，楊得志等分統。

國朝立，拜元帥，一九五四年，除中央軍委副主席，後除國務院副總理，主「兩彈一星」之工。既至文革，坐朋黨事，罷官。一九七七年起復，仍授原職。

一九九二年卒，年九十四。所著《軍事文選》 、《回憶錄》，並行於世。
臺海懸案

縮圖|臺海之圖
**臺海懸案**，事起西元千九百四十九年，兩岸分治，臺、澎、金、馬，一時而爲莒墨，爰有四地何屬之詰，正統安在之爭。

## 前史

初，國、共交兵，中原鼎沸。至千九百四十九年，國軍敗績，政府東渡，遷都臺北。是歲十月，共產黨人建號於燕京，曰中華人民共和國。旋遣師以入金門，挫於古寧頭，由是江山中分，金甌之缺，遂為天下爭端。

## 經緯

先時，兩岸各標正統，誓不兩立。蔣家居臺，志切「光復」；西岸則號「解放」：炮火相見者數十年。及至千九百七十八年，共產黨易弦改轍，首倡「和平統一、一國兩制」之說，然武備未撤，警巡不絕。千九百九十一年，國府頒《統一綱領》，冀以民主、均富混一輿圖。



File:Three Principles of the People Unites China.jpg|金門大膽島心戰勒壁，瞰臨廈門，上刻「三民主義統一中國」八字
File:Mawei China Propaganda facing Matsu.jpg|福州馬尾之濱，遙對馬祖列島，置「和平統一，一國兩制」巨牓



逮至李、陳接武，始議「國與國之殊情」，或稱「一邊一國」，漸離舊章。及馬英九當塗，秉「三不」之策，合「九二」之議，往來商旅，絡繹不絕。後者蔡、賴主政，峻拒「兩制」，波濤再起。

## 物議

物論大抵有三：一曰安於現狀，謂不欲兵燹，維持分治。二曰自立門戶，欲易國號，遠離中原。三曰歸於一統，然其國號、體制之議，紛紜莫衷。
分類:民國臺灣紀事
琴

**琴**，或**琹**或**珡**，今名**古琴**或**七弦琴**，雅樂，音域寬達五十二律呂，音色沉，古君子無故不撤，皆能精通其奧妙者也。

## 史
一說伏羲製琴，另說為神農製。

劉恕《外紀》曰：「伏羲氏斲桐為琴，繩絲為絃，絃二十有七，命之曰離徽，以通神明之貺，以合天人之和。」

《古琴疏》亦曰：「伏羲時，嬰貢梓，帝命下相柏皇，斲而為琴，一曰丹維，二曰祖床，三曰委文，四曰衡華。」

然《路史》則云：「神農氏制雅琴，度瑤瑟，以保合、太和，而閑民欲。」

## 構
古之琴大者二十七絃，未詳長短，小者五絃，長三尺六寸六分，後文王、武王加二絃，故為七絃。

《廣雅》曰：「琴長三尺六寸六分，五絃。」

《白虎通》曰：「琴者，禁也。禁止於邪，以正人心也。琴之大者，別名離也。孫叔然云：音多變聲，流離也。琴長三尺六寸六分，五絃者，此常用之琴也。象三百六十六日，五絃象五行，大絃為君，小絃為臣。文王、武王加二絃，以合君臣之恩也。又五絃，第一絃為宮，其次商、角、徵、羽，文武二絃為少宮、少商。」

又《琴操》曰：「廣六寸，象六合也。又上曰池，言其平。下曰濱，言其服。前廣後狹，象尊卑。上員下方，法天地也。又徒鼓瑟謂之步。」

## 心

《關尹子·三極篇》：「人之善琴者，有悲心，則聲悽悽然，有思心則聲遲遲然，有怨心則聲回回然，有慕心則聲奕奕然，所以悲思怨慕者，非手非竹非絲非桐，得之心符之手，得之手符之物，人有道者莫不中道。」

《春秋繁露·同類相動篇》：「氣同則會，聲比則應，其驗皦然也。試調琴瑟而錯之，鼓其宮，則他宮應之，鼓其商，則他商應之，五音比而自鳴，非有神，其數然也。」

《先知篇》：「以往聖之法詔將來，譬猶膠柱而鼓瑟。琴，清英昔者，神農造琴，以定神，齊淫嬖去邪，欲反其天真者也，舜彈五絃之琴，而天下治。堯加二絃，以合君臣之恩也。」

《琴銘》：「琴之在音，蕩滌邪心，雖有正性，其感亦深，存雅卻鄭，浮侈是禁，條暢和正，樂而不淫。」

## 譜
初俱為文字譜，如《碣石調·幽蘭》一卷，後唐曹柔創減字譜，知名者，俱列於此。

*《神奇秘譜》
*《大音大全集》
*《西麓堂琴統》
*《太古遺音》
*《風宣玄品》
*《琴書大全》
*《松弦館琴譜》
*《大還閣琴譜》
*《松風閣琴譜》
*《德音堂琴譜》
*《誠一堂琴譜》
*《五知齋琴譜》
*《春草堂琴譜》
*《自遠堂琴譜》
*《琴學入門》
*《蕉庵琴譜》
*《天聞閣琴譜》
*《枯木禪琴譜》
*《琴學叢書》
*《梅庵琴譜》
*《今虞琴刊》

## 書

*嵇康 《琴賦》
*徐谼 《谿山琴况》

## 曲
名世者眾，諸如廣陵散、高山流水、平沙落雁、梅花三弄、瀟湘水雲、陽春白雪、胡笳十八拍、酒狂、幽蘭。

## 見
*瑟

## 據
*張鶴《琴學入門·卷上》
*《古今圖書集成》·《經濟彙編樂律典》·琴瑟部·紀事·紀事一
*《古今圖書集成》·《經濟彙編樂律典》 ·琴瑟部·彙考·釋樂纂
*《古今圖書集成》·《經濟彙編樂律典》·琴瑟部·雜錄·雜錄
*《古今圖書集成》·《經濟彙編樂律典》·琴瑟部·藝文·琴銘
*《中華百科全書》· 琴

## 它典
琴社：
*北美琴社 
*倫敦幽蘭琴社
*紐約琴社
*九嶷琴會 
*瀛洲琴社 
*多倫多大學古琴社 
*安徽梅庵琴社
*北鶴琴社 
*鎌倉琴社 
*東京琴社
瑟

**瑟**者，登歌所用之樂器也，大瑟謂之灑。

## 史
《爾雅》曰︰「庖犧氏作五十絃。黃帝使素女鼓瑟，哀不自勝，乃破為二十五絃。具二均聲。」

然《史記補‧三皇本紀》則云︰「伏羲氏作二十五絃之瑟。」，又︰「炎帝神農氏，作五絃之瑟。」

## 構
長八尺一寸，廣一尺八寸，二十七絃。

禮圖舊云：「雅瑟長八尺一寸，廣一尺八寸，二十三絃。其常用者十九絃，其餘四絃，謂之番。番，贏也。頌瑟長七尺二寸，廣尺八寸，二十五絃。盡用之。熊氏云：瑟兩頭有孔，其在底下者，名越。」

《鄉飲酒禮》云：「二人皆左，何。瑟後首挎越。注云：越，瑟底孔也。」

《燕禮》云：「小臣左何，瑟面鼓執越。注云：越，瑟下孔也。若用之祭祀，則練其絃，疏其越。《樂記》云：清廟之瑟，朱絃而疏越。」

鄭注云︰「朱絃，練朱絃則聲濁。越，瑟底孔也。蓋疏之使聲遲也。以其不練，則體勁而聲清，練則絲熟而聲濁也。疏，通也。使兩頭孔相連而通也。孔小則聲急，孔大則聲遲故也。其大者，別名灑。」

孫叔然云︰「音多變布如灑出也。」

郭云︰「二十七絃，未見所出。」

## 心
《齊俗訓》︰「瑟無絃，雖師文不能以成曲；徒絃，則不能悲。故絃，悲之具也；而非所以為悲也。若夫瞽師之放意相物，寫神愈舞，而形乎絃者，兄不能以喻弟，此不共之術也。故叩宮而宮應，彈角而角動，此同音之相應也。其於五音無所比，而二十五絃皆應，此不傳之道也。」

## 書
其樂書，有宋陳暘所撰二百卷，姜夔《琴瑟考》；元熊朋來之瑟譜；明朱載堉所撰瑟譜十卷；及至清，亦有王鼎宜撰瑟譜。

## 見
*琴

## 據
*楊宗稷 《琴學叢書‧琴瑟合譜》
*《爾雅》
*《古今圖書集成》·《經濟彙編樂律典》·琴瑟部·紀事·紀事一
*《古今圖書集成》·《經濟彙編樂律典》 ·琴瑟部·彙考·釋樂纂
*《中華百科全書》·瑟

## 它典
*瑟論
美金

**美金**者，美國之通貨也。亦今國際通貨之準，國際石油交易常用之通貨也。

美金發行權屬美國財政部，美國國庫理之，而今其貨多由美國聯邦準備理事會予之；自西元一九二九年始，彫刻與印刷局製其鈔，而美國鑄幣廠造其幣也。

今美金者，其鈔有一百、五十、廿、十、五、二、一元之額七類，而貨幣有五十、廿五、十、五、一分之類，而往昔嘗有五百、一千、一萬元之額，一萬元之鈔者，不見諸眾矣，一美元可兌一百美分，舊亦有密爾，而一美元兌一千密爾也。
薩達姆·海珊

**薩達姆·海珊·馬吉德·提克里特**（阿拉伯文：**‏صدام حسين عبدالمجيد التكريتي‎‎**，又譯**薩達姆·侯塞因**，亦稱**薩達姆·海珊**、**薩達姆**或**海珊**。），伊拉克薩拉赫丁人氏。嘗官至總統，獨掌兵政大權。其人一九三七年四月二十八日生，二〇〇六年十二月三十日卒。二〇〇三年，美國以「擁巨數毀滅性兵器」之名出師伊拉克，海珊軍敗，其「復興黨」覆。海珊亦穴匿焉。是年八月，為美師挾至官衙。至臘月，以海珊屠杜賈爾村罪而絞之，臨刑高呼「真主」。

## 生平
公曆一九三七年四月廿八，生於伊拉克國薩拉赫丁省提克里特郊。

一九五六年，入「阿拉伯社會主義復興黨」，時伊拉克王室為英國所制，人多怨。海珊亦間與反英之事。雖大業未成，獨夫尚在，然數年間，海珊以智勇屢遷，亦取民之信也。

一九五九年，刺時總理卡桑未成，以之罪至死。去國，後潛埃及。

一九六〇年，海珊入開羅大學，專修法學，其間以「復興黨」名屢受美國中央情報局助。其意，欲令伊拉克免覆赤色之影，此為海珊受美助之始。

一九六三年，「阿拉伯社會主義復興黨」舉，朝野震動，山河易主。海珊藉此返鄉，然總統阿里夫背信棄義，起捕黨人，「復興黨」失勢。越明年，海珊亦下獄。黨人不甘，義舉海珊為「副總書記」于獄，此蓋「一人之下，萬人之上」之屬。

一九六八年夏，黨人再舉，傾阿里夫，終掌大權。次年拜海珊為「革命指揮部」副書記、宣傳部長及安全部長，以司國泰，為保君安。其身兼三職，皆國脈所在，不可不謂位高權重哉！

伊拉克其國盛產石油，物優價廉。然自近代以來，其石油采煉俱為萬國產業，少有國人與之。一九七二年夏，海珊僭越，抄沒諸國產業，以充軍款，自立將軍，是為壬寅抄沒。諸國損最甚者，當屬英美。然時屬「冷戰」，美蘇稱霸、紅藍爭雄，此事不為深究。

一九七九年，其人已孚眾望。至六月間，海珊遂變，脅時總統貝克爾棄位讓賢。七月，海珊即總統及總理位，貝克爾遷「革命指揮委員會」主席。

一九八〇年，伊朗事變，邊事多摩擦，海珊藉此出師伊朗。然未自量力，戰八年餘，不能取勝。其間海珊使兵士以「化武」襲百姓。此器危害甚大，常傷人以野馬，殺人於無形。計僅一九八八年三月十六日一日之內，哈拉卜莎一地以「化武」喪命者即逾五千，傷者過萬。

一九八八年，海珊視伊拉克國力已殆，無力再戰，遂與伊朗和。

蓋貨增價賤，理有固然。一九九〇年，鄰科威特益售石油，其價自賤。自壬寅抄沒，石油漸本，而戰後養民，償還累債，多倚仗此，是故伊拉克危急而海珊亦怒。至八月二日，海珊通告天下，出師科威特，意欲併焉。伊拉克固強於科威特，然海珊三年未至而又起戰端，寰宇為震，天下共憤。阿拉伯地固產石油，今屢起戰火而屏絕商旅，諸國益損。「冷戰」將盡而蘇聯大勢已去，美英已絕連伊拉克而抗蘇聯之意，故不復舊貌。一九九一年，美國率諸國聯軍始攻伊拉克，是為海灣戰爭。海珊不能敵，遂絕併科威特之意。

海珊屢戰於外，傷民於內，名為強枝，實為誤國。其婿亦為其所害，斃于巴格達。此誠獨夫之舉以至眾叛親離乎！

二〇〇一年九月十一日，「九一一之禍」發，死傷者眾，令海珊讓賢之意益舉，海珊不從。二〇〇三年美國遂以「擁巨數毀滅性兵器」之名攻伊拉克。海珊軍敗，其「復興黨」覆。海珊亦穴匿焉。是年十二月，為美師挾至官衙。至二〇〇六年臘月，以海珊屠杜賈爾村罪而絞之，臨刑高呼「真主」。

## 著作
* 小說《扎比芭和國王》
* 小說《惡魔，滾開》，由其女拉加德公佈書稿。

## 註
阿拉伯數字

**阿拉伯數字**者，泰西所習之算數標識也。其符凡十：零曰0，一曰1，二曰2，三曰3，四曰4，五曰5，六曰6，七曰7，八曰8，九曰9。此十符，足以記天下之數。

其源出自天竺。古之天竺人，創此數術，以記位計數。後經大食，傳入歐陸，故名。歐人始得之於十世紀，然其流傳甚緩。迨至十三世紀，義大利鴻儒斐波那契遊學阿爾及爾，得見斯術，歸而著《算經》，廣布歐陸。然歐人猶多用羅馬舊數，未能盡改。

及十五世紀，印刷術興。書籍傳播，斯術益彰。於是阿拉伯數字，大行於世。泰西諸國，相繼採用。其便於計算，記大數之能，不需籌算之具，易於校勘，皆為世人所重。

此數字之用，不止於泰西。遠至中華，亦有所聞。明末清初，天主教士東來，攜此術至。清世宗時，邵雍《皇極經世》有言：「西洋新法，以十為準。」蓋指此也。

數字之形，因時因地而異。大食東方所用，形制與泰西稍異。其零曰٠，一曰١，二曰٢，三曰٣，四曰٤，五曰٥，六曰٦，七曰٧，八曰٨，九曰٩。此殊非泰西今用之形也。

泰西諸邦，採用斯術，非一朝一夕之功。英倫三島，始見於十四世紀末。有日晷銘文，鐫於一三九六年；有鐘樓門銘，鑱於一四八七年。匈牙利國王拉迪斯勞五世，始用此數於一四五六年之詔書。俄羅斯彼得大帝，於一六九九年，正式廢舊行新，改用阿拉伯數字。

中國自古有數字，蓋與此異。甲骨文數字，遠在公元前十四世紀，較天竺數字尚早千餘載。然形制懸殊，不可同日而語。後世算籌、蘇州碼，皆本土之計數法也。

今之電報、無線電、計算機，皆用此數字。蓋取其簡便易辨，利於傳輸計算也。摩斯密碼、阿斯克碼，以迄今日通用之萬國碼，無不收錄此十符。

## 據
*撮譯自英文維基大典阿拉伯數字一文
高山流水

**高山流水**，琴曲也。
## 史
《神奇秘譜》云：「臞仙曰：山、流水二曲，本只一曲。初志在乎高山，言仁者樂山之意。後志在乎流水，言智者樂水之意。至唐分為兩曲，不分叚數。至宋分髙山為四叚，流水為八叚。」

《琴史》曰：「列子云：伯牙善鼓琴，鍾子期善聽。伯牙志在髙山，鍾子期曰：『巍巍乎若泰山！』伯牙志在流水，鍾子期曰：『洋洋乎若冮海！』伯牙所念子期心眀。伯牙曰善哉。子之心而與吾心同。子期既死，伯牙絕絃，終身不復鼓也。故有髙山流水之曲。」
## 據
*朱權《神奇秘譜‧太古神品上卷》
分類:琴曲
廣陵散

**廣陵散**，一名**聶政刺韓王曲**，琴曲也。

## 史
《琴史》曰：「《晉書》載廣陵散者。嵇康字叔夜，譙國之人也。嘗遊會稽宿華陽亭，引琴而彈。夜分忽有客諸之，稱是古人，與康共談音律，辭致清辨。因索而彈之為廣陵散曲，聲調絕倫，遂以授康，仍誓不傳人，亦不言其姓字。時司馬懿為大將軍，康與鍾會為長史。會每與康交，而康不為之禮，會以此憾之，因譛康欲助毋丘儉。司馬懿既眤信會，遂害之。康將刑東市，顧視日影，索琴彈之曰：『昔袁孝已嘗從吾學廣陵散，吾每靳固之，廣陵散今絕矣。』時年四十，海內之士莫不痛之，帝尋悟而悔焉。」

然《琴學叢書》則云：「廣陵散非嵇康作也，聶政刺韓王曲也。」

蔡邕 《琴操》云：「聶政刺韓王者，聶政之所作也。政父為韓王治劍，過期不成，王殺之，時政未生。及壯，問其母曰：『父何在？』母告之。政欲殺韓王乃學塗入王宫，拔劍刺王，不得。踰城而出，去入太山，遇仙人，學鼓琴。漆身為厲，吞炭變其音。七年而琴成，欲入韓，道逢其妻，從置櫛，對妻而笑，妻對之泣下。政曰：『夫人何故泣？』妻曰：『聶政出遊，七年不歸，吾嘗夢想思見之。君對妾笑，齒似政齒，故悲而泣。』政曰：『天下人齒，盡政若耳。故為泣乎？』即別去，復入山中，仰天而歎曰：『嗟乎！變容易聲，欲為父報仇，而為妻所知。父仇當何時復報？』援石擊落其齒。留山中三年習操，持入韓國，人莫知政。政鼓琴闕下，觀者成行，馬牛止聽。以聞韓王，王召政而見之，使之彈琴，政即援琴而歌之。內刀在琴中，正扵是左手持衣，右手出刀，以刺韓王，殺之。曰：『烏有使者生不見其父，可得使乎？』政殺國君，知當及母，即自犂剥面皮，斷其形體，人莫能識。乃梟磔政形體，市，懸金其側；『有知此人者，賜金千斤。』遂有一婦人往而哭曰：『嗟乎！為父報仇邪？』顧謂市人曰：『此所謂聶政也。為父報仇，知當及母，乃自犂剥面。何愛一女之身，而不揚吾子之名哉？』乃抱政尸而哭。冤結陷塞，遂絕行脉而死。故曰聶政刺韓王。」

## 曲
廣陵散者，慢啇調也，即慢二絃二律，宜一二絃相應。

《神竒秘譜》之曲，凡四十四叚。《十一絃舘琴譜》之曲，凡十叚。雖叚數不相似，二曲不同。

## 壉
*朱權 《神奇秘譜‧太古神品上卷》 
*查阜西 《存見古琴曲譜輯覽‧解題》

分類:琴曲
腦

**腦**，人體器官也，元神之所在，魂魄之所歸。制中樞神經以令物行，實死生之本耳。處頭而護以骨，並近五官。人腦質若豆腐，充斥顱腔，其表多溝壑，曰大腦皮層。蓋繁雜尤甚，神經元凡千億，且每元各繫萬元耳。

分類:官理
稻

**稻**者，草本稻屬植物也，一年生，單子葉。性喜溫濕，生民多賴以活。
## 形狀
稻之為草，其莖及稔，低者約三尺，高者可五六尺。葉細長，長尺半至三尺，寬七八分。花微小，及綻，主枝下垂，枝端尺許皆聚小花，自相授粉而結實。其籽即稻穗也，長二三分，寬半分許。
## 種類
凡稻種最多。不黏者，禾曰秔，米曰粳；黏者，禾曰稌，米曰糯。又有質本粳而晚收帶黏，不可為酒，只可為粥者，亦一種性也。

穀形有長芒、短芒，長粒、尖粒，圓頂、扁面之不一；其中米色亦有雪白、牙黃、大赤、半紫、雜黑之異。
## 播植
溫種之期，早者在春分前，名曰社種，最遲者後於清明。凡播種，先以稻麥藁包浸數日，俟其生芽，撒於田中，生出寸許，名之曰秧。秧生三十日，即拔起分栽。若田畝逢旱乾、水溢，則不可插秧。秧若過期，老而長節，即栽於畝中，徒生數粒而已。凡秧田一畝所生秧，可供移栽二十五畝。

凡秧既分栽後，早者七十日即穫，遲者歷夏及冬二百日方穫。其有冬季播種、仲夏即收者，乃廣南之稻，地無霜雪之故也。

凡稻旬日失水，即患旱乾。夏種冬收之穀，必植於山間源水不絕之畝，其種穀耐久，土脈亦寒，不催苗也。湖濱之田，待夏潦已過，六月方栽者，其秧立夏播種，撒藏高畝之上以待時。

## 異種
中國南方之平原，田多一歲兩栽兩獲者。其再栽之秧，俗名晚糯，非粳類也。六月刈初禾，耕治老稿田，插再生秧。其秧清明時已偕早秧撒布。早秧一日無水即死，此秧歷四五兩月，任從烈日旱乾無憂，此一異也。凡再植稻，遇秋多晴，則汲灌與稻相終始，農家勤苦，皆為春酒之需也。

凡稻旬日失水則死，然幻出旱稻一種，粳而不黏，即高山亦可插，又一異也。另有香稻一種，取其芳氣以供貴人，然收實甚少，滋益全無，不足尚也。

## 功用
今世五穀，稻之總產居其三，僅次於玉蜀黍與小麥，天下無有不食者。西元二〇〇四年，聯合國特定是歲為「國際稻米年」，以彰其養生利民之功。

## 據
水

**水**，無機物，天下之所繫命也。人所常言，蓋其液態。其實有三，曰氣、曰液、曰固。今地球之上，有水四千百六十兆噸，多在河海之處。餘者或存於地下，或存於氣。

大海之水，溶雜有鹽，莫能飲。江河之水、極地之冰，則異於海，為生民之所需。惟江河日少，大海無易，可飲者愈稀。非也。蓋天地間，循環不息，水亦如是，歷蒸發、蒸騰，降水，逕流，週而復始，以至衡平。

水兼溶劑，鹽、糖、酸、鹼等，皆溶其中，氣體、有機物等，間亦有之。

地球之外鮮有水，火星、木衛二、土衛二諸星，或有之，惟無足維命。

昔中外物觀，皆以水為本素，即中土五行論、希臘四元素說也。

## 結構
水，以分子存世，呈角形，鍵角凡百四度有半。

## 反應
在植物者，光照於斯，合於二氧化碳、葉綠素，成氧、成醣。此即光合作用。

在電石者，相合而生乙炔、氫氧化鈣。

在氧化鈣者，相合而生氫氧化鈣。

在鹼金屬者，相遇而成氫氧化物、並成氫。

在鹼土金屬者，獨與鈣合成氫氧化鈣、並氫，餘皆無。
茶

**茶**，一名**檟**，一名**茗**，一名**荈**，一名**蔎**，木也，出巴蜀。其樹如瓜蘆，葉如梔子，花如白薔薇，實如栟櫚，葉如丁香，根如胡桃。
其葉可爲飲，今者有六類，曰綠茶、曰黃茶、曰白茶、曰青茶、曰紅茶、曰黑茶。世人皆嗜茶，東西各國之植茶、造茶也甚多，如中國、印度、斯里蘭卡、肯尼亞諸地。

## 源

從草當作茶，其字出開元文字者，義從木。當作搽，其字出《本草》。草木并作茶，其字出《爾雅》。

其名一曰茶，二曰檟，三曰蔎，四曰茗，五曰荈。

周公云︰「檟，苦茶。」

陽執戟云︰「蜀西南人謂茶曰蔎。」

郭弘農云︰「早取為茶，晚取為茗。或一曰荈耳。」

傳神農始得茶，《神農本草經》曰：「神農嘗百草，日遇七十二毒，得茶而解之」。

中華甚重茶，《茶經》曰：「茶之為飲， 發乎神農氏，聞於魯周公。」，故知中國自古即有茶；俗諺謂：「開門七件事，柴米油鹽醬醋茶」，亦明之也。

## 據
梅花三弄

**梅花三弄**，琴曲也。又作梅花引，玉妃引。

## 史
曰：「是曲也，昔桓伊與王子猷聞其名而未識，一日遇諸途，傾盖下車共論。子猷曰：『聞君善笛。』桓伊出笛作梅花三弄之調，，曲罷，不著一語，後人以琴為三弄，以其人為亮節焉。」
又，金瓶梅第二十二回：“一日，腊月初八日，西門慶早起，約下應伯爵，與大街坊尚推官家送殯。叫小廝馬也備下兩匹，等伯爵白不見到，一面李銘來了。西門慶就在大廳上圍爐坐的，教春梅、玉簫、蘭香、迎春一般兒四個，都打扮出來，看著李銘指撥、教演他彈唱。女婿陳敬濟，在旁陪著說話。正唱《三弄梅花》，還未了，只見伯爵來，應保夾著氈包進門。”
可見其異名又可作《三弄梅花》
所謂"梅花一弄斷人腸" "梅花二弄費思量" "梅花三弄風波起"
“梅為花之最清，琴為聲之最清，以最清之聲寫最清之物，宜其有凌霜音韻也”“三弄之意，則取泛音三段，同弦異徵雲爾。”明《伯牙心法》

## 據
*朱權 《神奇秘譜‧霞外神品中卷》 

分類:琴曲
查士丁尼一世

**查士丁尼一世**，東羅馬帝國馬其頓托萊索人也。本諱**薩巴提**，四八二年生。父薩巴提，業農；母維吉蘭蒂亞。帝少從母依舅氏而居。舅查士丁為禁軍統領，養以為子，更名查士丁尼。後查士丁踐阼，立為太子，時五一八年也。

初，京師有倡女曰狄奧多拉，有殊色，帝絕愛之。及即位，遂立為后。

五二七年，查士丁崩，帝嗣位。

五二八年，詔修法典，越歲乃成，曰《查士丁尼法典》。旋命集天下法學之言，歷五年，成《法學彙纂》及《法學階梯》。

五三二年，京師因賽車啟釁，暴民作亂，圍宮闕，號曰「尼卡」。帝震恐，欲出奔。后諫曰︰「紫袍固極美之斂服也。」帝乃悟，遂止。詔將軍貝利薩留督兵平亂，斬馘三萬有奇。是年，與波斯修好。

五三四年，汪達爾人背命，帝遣貝利薩留討之，數月而定，北非遂平。

五三五年，帝欲復羅馬故疆，遣貝利薩留伐東哥德，連戰互有勝負。帝疑將軍擁兵在外，召還，尋復任之，然嫌隙已生。五四九年，易帥以納西斯。越三年，乃克，義大利光復。

五四零年，波斯渝盟犯境，寇重鎮安條克。帝擊之，相持數十戰，兩敗俱傷。五六二年，波斯求和，帝許以歲貢，自是息兵。

五五二年，西哥德內亂，帝乘釁進伐，取伊比利亞東南隅。

五五三年，集基督教廷臣議於京師，史稱二次君士坦丁堡公會議。帝欲彌合教爭，乃定「三章案」為異端。

五六五年，合歷年詔令為《新律》，并前三典，大集其成，號《查士丁尼民法大全》。同年崩，壽八十三。

或曰：查士丁尼帝起於寒微，長於亂世，圖謀復興羅馬，揚名聲於史籍，固一世之雄也。然其窮兵黷武，國庫日趨枯竭，卒至所復之土，於身後盡喪。

## 據


## 出典
* 《中國大百科智慧藏》· 查士丁尼一世·陶松雲、鄧新裕著
蒙古文字

**蒙古諸文字**者，書**[[蒙古語]]**之**[[文字]]**也。初蒙古諸部遊獵化外，本無文字，而一朝統御天下，遂化以諸多通行文字，而為**蒙古字**。則時殊世異，**各各世系源流不同**，特明之。
*漢字蒙古文者，古字音載蒙古章句。見《蒙古秘史》。
*畏兀兒蒙古字，
**今流行內蒙古之文字。俗謂**舊蒙文**。源回鶻字，而有變體：
***托忒蒙古字 ()
***阿里嘎里字體 ()
*元忽必烈朝，命國師八思巴，取藏字製八思巴字。時為**國字**。
*索永布字，
*瓦金德拉蒙古字，
*拉丁化蒙古字母 ()，及
*今流行蒙古國之西里爾字（，俗謂**新蒙文**。
動漫

**動漫**者，乃動畫與漫畫之合稱也。初，日本動畫、漫畫，廣為遠播，而彼此聯繫殊密，遂至名震東亞，故合稱「動漫」。又有書曰《動漫誌》，廣斯名於世，尤少年常用。又因中國人之嗜日本動漫者甚多，故所謂「動漫」，多指日本動漫。又造英文新詞曰「ACG」，意近動漫，然實為動漫與電子遊戲之合稱也。

## 兼查
*動畫
*漫畫
*Cosplay
三角函數

**三角函數**，勾股弦與角之繫也。

## 定義
### 直角三角形

直角三角形，取一銳角，簡曰角。為便捷計，不論長短，角之對邊曰勾，角之旁曰股。

角之**正弦**者，弦（r）除勾（y）也（記曰\sin \alpha = \frac{y}{r}）；

**餘弦**者，弦除股（x）也（記曰\cos \alpha = \frac{x}{r}）；

**正切**者，股除勾也（記曰\tan \alpha = \frac{y}{x}）；

**餘切**者，勾除股也（記曰\cot \alpha = \frac{x}{y}）；

**正割**者，股除弦也（記曰\sec \alpha = \frac{r}{x}）；

**餘割**者，勾除弦也（記曰\csc \alpha = \frac{r}{y}）。

### 圓

迨坐標幾何生，其義遂新。以零點為心，徑一作一圓。定其始邊，凡一角，應圓上一點，使徑為弦，縱座標勾，橫為股。因有：

首象限，即自東（零度）始，迄北（九十度），正弦、餘弦、正切、餘切、正割、餘割皆正；

次象限，即自北（九十度）始，迄西（百八十度），正弦、餘割為正，餘弦、正割、正切、餘切皆負；

三象限，即自西（百八十度）始，迄南（二百七十度），正弦、餘弦、正割、餘割皆負，正切、餘切為正；

四象限，即自南（二百七十度）始，迄東（三百六十度，即零度），正弦、餘割、正切、餘切皆負，餘弦、正割為正。

### 級數

以弧度觀之，奇數乘方除以階乘（\frac{\alpha^{2n+1}}{(2n+1)!}），再以正負之法合之，得正弦級數（\sin \alpha = \alpha - \frac{\alpha^3}{3!} + \frac{\alpha^5}{5!} -  ...... = \sum_{n=0}^\infty (-1)^n\frac{\alpha^{2n+1}}{(2n+1)!} ）。

偶乘方除以階乘（\frac{\alpha^{2n}}{(2n)!}），同法合之，得餘弦（\cos \alpha = 1 - \frac{\alpha^2}{2!} + \frac{\alpha^4}{4!} -  ...... = \sum_{n=0}^\infty (-1)^n\frac{\alpha^{2n}}{(2n)!} ） 。

若依此法，以弧長入，出之長，則三角函數可入複數、矩陣、算子，不必拘於角耳。

### 指數

歐拉究級數，得歐拉等式，知三角函數可以指數示之。取一角，乘負一開方，歐拉數之其乘方，得一數（e^{i\alpha}）；減倒數，半之，除以負一開方，得正弦（\sin \alpha \, = \, {e^{i \alpha} - e^{-i \alpha} \over 2i} ）；加倒數，半之，得餘弦（\cos \alpha \, = \, {e^{i \alpha} + e^{-i \alpha} \over 2}）。

## 公式
商關係
*\tan x = \frac{\sin x} {\cos x}
*\cot x = \frac{\csc x} {\sec x}
平方關係
*{(\sin x)}^2 + {(\cos x)}^2 = 1
*1+ \tan^2 x = \sec^2 x
*1+ \cot^2 x = \csc^2 x
和角、差角公式
*\sin (x \pm y) = \sin x \cos y \pm \cos x \sin y
*\cos (x \pm y) = \cos x \cos y \mp \sin x \sin y
*\tan (x \pm y) = \frac{\tan x \pm \tan y} {1\mp \tan x \tan y} 
倍角公式
*\sin 2x = 2 \sin x \cos x
*\cos 2x = \cos^2 x - \sin^2 x = 2\cos^2 x - 1 = 1 - 2\sin^2 x
*\tan 2x = \frac{2\tan x} {1-\tan^2 x}
積化和公式
*\sin x \cos y = \frac{1} {2} [\sin (x+y) + \sin (x-y)]
*\cos x \cos y = \frac{1} {2} [\cos (x+y) + \cos (x-y)]
*\sin x \sin y = -\frac{1} {2} [\cos (x+y) - \cos (x-y)]
和化積公式
*\sin x \pm \sin y = 2 \sin \frac{x \pm y} {2} \cos \frac{x \mp y} {2}
*\cos x + \cos y = 2 \cos \frac{x+y} {2} \cos \frac{x-y} {2}
*\sin x + \sin y = -2 \sin \frac{x+y} {2} \sin \frac{x-y} {2}
另有多倍角之式，然其煩雜，不易撰之，是以簡略。

## 見
*三角學
*雙曲函數
*數學分析
市場

thumbnail|新加坡一市場
**市場**也者，原人相取所需，互換所得之處也。夫萬物分持宇內，散遺天下。或若有亟需者焉，有心儀者焉，輒尋覓四方，置足六合，役役乎道路，喘喘乎阡陌，自苦如此也久。故人漸相約某處以互市。夫貨物琳瑯，珍奇滿目，囊聚一處。或得所需之物，或得錢財之利，而少費遠足尋覓之力。

古有東市、西市。

今市場有雙義，曰互市場域，曰互市行為。因場域不同，而有傳統市場、股票市場、期貨市場之別。因干涉自外者異同，有自由市場、非自由市場之別。
## 據


分類:計學
分類:基礎之文
世界語

**世界語**，又譯**萬國新語**、**萬國通語**，近人或趣譯**愛斯不難讀**，乃構造之言也。波蘭醫士柴門霍夫憫天下言語之不通，紛爭由是而起，遂潛心十載，博採歐西諸語之長，損益成書，自號「心懷希冀之人」。其志，不在廢各國之言，實欲立中庸之通譯，以進大同也。此語，法簡而意賅，習之甚易，故播於四海。今能言之者，計有二百萬人。

## 字音
其字取法拉丁字母，凡二十八。內有變音者六，曰：ĉ、ĝ、ĥ、ĵ、ŝ、ŭ。而去其Q、W、X、Y四字。茲列其音：





* 因變音諸字，難施於電腦，故常以ch、gh、hh、jh、sh、u或cx、gx、hx、jx、sx、ux代之。今有電算軟體名「Ek!」者，可逕書其本字。

音韻：

* 除Cc、Ĉĉ、Ĝĝ、Ĥĥ、Ĵĵ、Ŝŝ、Ŭŭ外，有類國際音標。子音亦分清濁。





* Rr 為顫音。
* 音節之判：必以元音為主，能單出而自成一讀；子音為輔，必託於元音而後成聲。其語本無重韻，苟二元音駢連，中無子音以閒之，則當截然中判。如mia剖作 mi 與 a，frua 剖作fru與a是也。至若二元音閒夾以子音，則視其數之奇偶以為繫屬：若其數為奇，則下字多攝其一。如unu判作u-nu，ili判作i-li，sesa判作se-sa，bela判作be-la，皆下字獨攝一音也；又如kontrau^判作kon-trau^，vintro判作vin-tro，industrio判作in-dus-tri-o等，理亦同此。若其數為偶，則上下平分其音。如lerni判作ler-ni，longa判作lon-ga，lasta判作las-ta，konstrui判作kons-tru-i輩，均分而不偏也。
* 重音：字之重音恆在倒數第二音節，單音節字則無。如**do**-mo、la-**bo**-ri、es-pe-**ran**-to，標粗者即重音也。

## 文法
新語之法，雖出於印歐語系，然規律甚嚴，絕無例外。

* 格位與數：名詞分主、賓二格。賓格者，於詞末綴以-n；複數者，綴以-j。形容詞之格、數，必隨其所飾之名詞而變。
** 例句：*Mi havas multajn interesajn librojn.*（吾有奇書甚多。）句中mi為主格；havas為動詞「有」之現在時（綴-as）；librojn（原形libro）為賓格複數，故multajn與interesajn亦隨之綴以-jn。
* 冠詞：此語無不定冠詞，惟定冠詞la一語，領於名詞之先。

## 兼查
* 人造語言

## 博覽

* 世界語音標 
* 萬國新語常用詞典
漢字

**漢字**者，漢人屬文、言志之字也，蓋爲倉頡所造。千年以還，累有數萬，歸納其法，爲以六書，曰象形、曰指事、曰會意、曰形聲、曰轉注、曰假借。當世諸國盡屬拼音，獨漢字不然，誠爲大奇。

古人有云：「時有古今，地有南北，字有更革，音有轉移」。自三代以降，字體數易，迄今存者有五，一曰篆、二曰隸、三曰楷、四曰行、五曰草。有永字八法，側、勒、努、趯、策、掠、啄、磔者，習楷之始也。若夫漢字書法，同源乎畫，考究尤甚。其用亦多，書畫飾物，咸有其存。

漢字傳於日、韓、越。時皆無文字，遂直取漢字以記事。倭取字音，合於倭言，用日久，字形愈簡，遂成假名，與漢字錯落雜用。別以六書造字，稱和製漢字，「凪」「峠」皆爲此也。韓取字義，逕以記事。流傳既久，以漢字不合於韓人言，遂創吏讀，以漢字記虛字音。然漢韓之音，不盡相同，乃製數字以表，曰國字。「乭」「畓」「倻」皆爲此也。其後朝鮮世宗製訓民正音，猶用不廢，而有朝鮮臣奏請廢訓民正音。至近世，朝鮮自立天子，試廢漢字，不能盡去。此世二國人取名，猶以漢字。有司則定用字表，以減漢字之用也。其字稍異於中華也。於越方，其人據漢字，采形聲之法，自爲喃字，而漢字猶用。「𡨸」「㗂」「𪝬」皆爲此也。蓋知喃字，必先識漢字，既已足用，乃卑喃字。及法國降越，更用拉丁字書越語，漢字喃字俱廢焉。而今之中原、東瀛，各行簡體漢字，曰簡化字，曰新字體。

## 據
不知之不知

「**不知之不知**」者，美國前防相唐納德·拉姆斯菲爾德所言。時公曆二零零二年二月十二日，防相曰：「夫報事無之報，皆使吾奇之。因由，如眾所知，事有知之知者，是乃己所知己知之事也；有知之不知者，有己所知己不知之事也；然亦有不知之不知者——是乃己所不知己不知之事也。」

公曆二零零三年，「簡樸英語運動」授「口中足」之號。《石板雜誌》亦編詩以㖸之。

決策論中，「不知之不知」謂決策模式所未慮之動變也。

## 據
瀟湘水雲

**瀟湘水雲**，琴曲也。

## 史
《神奇秘譜》云：「是曲者，楚望先生郭沔所製。先生永嘉人，每欲望九嶷為瀟湘之雲所蔽，以寓惓惓之意也。然水雲之為曲，有悠揚自得之趣，水光雲影之興；更有滿頭風雨，一簑江表，扁舟五湖之志。」

適金兵入宋，郭公楚望移居湘中寧遠之九嶷山下。夫瀟水澆山，先生泛舟瀟湘之上，遐瞻雲水之奔騰。時山為雲水蔽，不見天日，猶時勢也。悲之如九嶷雲縈，遂譜《瀟湘水雲》，以曲抒鬱。

## 曲
瀟湘水雲者，蕤賓調也，即緊五絃一律。

《神奇秘譜》之曲，凡十段。一曰洞庭煙雨、二曰江漢舒晴、三曰天光雲影、四曰天接水隅、五曰浪捲雲飛、六曰風起雲湧、七曰水天一碧、八曰寒江月冷、九曰萬里澄波、十曰影涵萬象。《五知齋琴譜》之曲，凡十八段。後世置有尾聲。

《五知齋》者，內有「水雲」之聲，通行至今。

是曲也，奏以吟猱綽注之法，以見清微澹遠之美，故歷世不衰，為知音所好。

## 據
*朱權 《神奇秘譜·霞外神品下卷》
*香港武林琴苑http://www.wulin.hk 

分類:琴曲
馬謖

**馬謖**字幼常，良之弟，襄陽宜城人也，漢獻帝初平元年生。以荊州從事隨劉備入蜀，除綿竹成都令、越嶲太守。才器過人，好論軍計，丞相諸葛亮深加器異。備臨薨謂亮曰：「馬謖言過其實，不可大用，君其察之！」亮猶謂不然，以謖為參軍，每引見談論，自晝達夜。

## 攻心為上
建興三年，亮征南中，謖送之數十里。亮曰：「雖共謀之歷年，今可更惠良規。」謖對曰：「南中恃其險遠，不服久矣，雖今日破之，明日復反耳。今公方傾國北伐以事彊賊。彼知官勢內虛，其叛亦速。若殄盡遺類以除後患，既非仁者之情，且又不可倉卒也。夫用兵之道，攻心為上，攻城為下，心戰為上，兵戰為下，願公服其心而已。」亮納其策，赦孟獲以服南方。故終亮之世，南方不敢復反。

## 兵敗街亭
建興六年，亮出軍向祁山，時有宿將魏延、吳懿等，論者皆言以為宜令為先鋒，而亮違眾拔謖，統大眾在前，與魏將張郃戰於街亭。謖違亮節度，舉動失宜。謖舍水上山，舉措煩擾，王平連規諫謖，謖不能用。謖依阻南山，不下據城，郃絕其汲道，為郃大破。謖逃亡，士卒離散。亮進無所據，退軍還漢中。

謖下獄物故，謖臨終與亮書曰：「明公視謖猶子，謖視明公猶父，願深惟殛鯀興禹之義，使平生之交不虧於此，謖雖死無恨於黃壤也。」于時十萬之眾為之垂涕。亮自臨祭，待其遺孤若平生。蔣琬後詣漢中，謂亮曰：「昔楚殺得臣，然後文公喜可知也。天下未定而戮智計之士，豈不惜乎！」亮流涕曰：「孫武所以能制勝於天下者，用法明也。是以楊干亂法，魏絳戮其僕。四海分裂，兵交方始，若復廢法，何用討賊邪！」謖死時年三十九。

## 據
*《三國志·蜀書·馬謖傳》
姜維

**漢平襄侯姜維**字**伯約**，漢天水冀人也。少孤，與母居。以父冏昔為郡功曹，沒於戰，賜維官中郎，參本郡軍事。建興六年，丞相諸葛亮軍向祁山，天水太守夜亡。維詣亮。亮將維還，維遂與母相失。亮辟維為倉曹掾。後遷中監軍、征西將軍。

十二年，亮薨，維為右監軍、輔漢將軍，封平襄侯。延熙元年，隨大將軍蔣琬住漢中。數率偏軍西入。六年，遷鎮西大將軍。十年，遷衛將軍，與大將軍費禕共錄尚書事。是歲，又出隴西南安、金城界，與魏將郭淮等戰於洮西。十二年，復出西平。

維負其才武，每欲興軍大舉，費禕常裁制不從，與其兵不過萬人。十六年春，禕卒。夏，維率數萬人，圍南安。明年，復出隴西。圍襄武。十八年，復與夏侯霸等俱出狄道。十九年，遷大將軍。與胡濟期會上邽，濟失誓不至，維為魏將鄧艾所破。眾庶由是怨讟。二十年，魏諸葛誕反，維復出駱谷。

景耀五年，住沓中。維本羈旅託國，累年攻戰，功績不立，而宦官黃皓等弄權於內。故自危懼，不復還成都。六年，維表帝曰：「宜遣軍護陰平橋頭以防未然。」皓徵信鬼巫，啟後主寢其事。及鍾會向駱谷，鄧艾入沓中。維還，保劍閣以拒會。會不能克，將議還歸。而鄧艾自陰平道傍入。後主請降於艾。維等乃投戈放甲，詣會。會授維兵，使為前驅。魏將士憤發，殺會及維。

## 評

諸葛亮曰：「姜伯約忠勤時事，思慮精密，考其所有，永南、季常諸人不如也。其人，涼州上士也。」又曰：「須先教中虎步兵五六千人。姜伯約甚敏於軍事，既有膽義，深解兵意。此人心存漢室而才兼於人，畢教軍事，當遣詣宮，覲見主上。」

郤正曰：「姜伯約據上將之重，處群臣之右，宅舍弊薄，資財無餘，側室無妾媵之褻，後庭無聲樂之娛，衣服取供，輿馬取備，飲食節制，不奢不約，官給費用，隨手消盡；察其所以然者，非以激貪厲濁，抑情自割也，直謂如是為足，不在多求。凡人之談，常譽成毀敗，扶高抑下，咸以姜維投厝無所，身死宗滅，以是貶削，不復料擿，異乎春秋褒貶之義矣。如姜維之樂學不倦，清素節約，自一時之儀表也。」

鄧艾曰：「姜維，雄兒也。」

范縝曰:「比干之心，七竅列角；伯約之膽，其大若拳，此心器之殊也。是知聖人定分，每絕常區，非惟道革群生，乃亦形超萬有。」

孫盛曰：「異哉郤氏之論也！夫士雖百行，操業萬殊，至於忠孝義節，百行之冠冕也。姜維策名魏室，而外奔蜀朝，違君徇利，不可謂忠；捐親苟免，不可謂孝；害加舊邦，不可謂義；敗不死難，不可謂節；且德政未敷而疲民以逞，居禦侮之任而致敵喪守，於夫智勇，莫可云也：凡斯六者，維無一焉。實有魏之逋臣，亡國之亂相，而云人之儀表，斯亦惑矣。縱維好書而微自藻潔，豈異夫盜者分財之義，而程、鄭降階之善也？」

裴松之曰：「郤正此論，取其可稱，不謂維始終行事皆可準則也。所云一時儀表，止在好學與儉素耳。本傳及魏略皆云維本無叛心，以急逼歸蜀。盛相譏貶，惟可責其背母。餘既過苦，又非所以難郤正也。」
又曰：「盛之譏維，又為不當。於時鐘會大眾既造劍閣，維與諸將列營守險，會不得進，已議還計，全蜀之功，幾乎立矣。但鄧艾詭道傍入，出於其後，諸葛瞻既敗，成都自潰。維若回軍救內，則會乘其背。當時之勢，焉得兩濟？而責維不能奮節綿竹，擁衛蜀主，非其理也。會欲盡坑魏將以舉大事，授維重兵，使為前驅。若令魏將皆死，兵事在維手，殺會復蜀，不為難矣。夫功成理外，然後為奇，不可以事有差牙，而抑謂不然。設使田單之計，邂逅不會，復可謂之愚闇哉！」

干寶曰：「姜維為蜀相，國亡主辱弗之死，而死於鍾會之亂，惜哉！非死之難，處死之難也。是以古之烈士，見危授命，投節如歸，非不愛死也，固知命之不長而懼不得其所也。」

陳壽曰：「姜維粗有文武，志立功名，而翫眾黷旅，明斷不周，終致隕斃。老子有云：『治大國者猶烹小鮮。』況於區區蕞爾，而可屢擾乎哉？」

## 據
* 《三國志·蜀書·姜維傳》
棗祗

**棗祗**本姓棘，先人避難，易為棗。始與曹操共舉義兵，周旋征討。後袁紹在冀州，亦貪祗，欲得之。

## 堅守東阿

祗深附託於操，使領東阿令。呂布之亂，兗州皆叛，祗率厲吏民，拒城堅守，惟范、東阿完在，由祗以兵據城之力也。後操軍糧乏，得東阿以繼，祗之功也。

## 許下屯田

操破黃巾定許，當興立屯田，時議者皆言當計牛輸穀，佃科以定。施行後，祗白以為僦牛輸穀，大收不增穀，有水旱災除，大不便。操猶以為當如故，大收不可復改易。祗猶執之。時故軍祭酒侯聲云：「科取官牛，為官田計。如祗議，於官便，於客不便。」聲懷此云云，以疑令君。祗猶自信，據計畫還白，執分田之術。操以祗為屯田都尉，施設田業。其時歲則大收，後遂因此大田，豐足軍用。

## 據
*《魏武故事載令》
*《三國志·任峻傳》
荀況

**荀卿**，名**況**，字卿，後避漢宣帝諱，而稱之**孫卿**。趙人。年五十始來游學於齊。騶衍之術迂大而閎辯；奭也文具難施；淳于髡久與處，時有得善言。故齊人頌曰：「談天衍，雕龍奭，炙轂過髡。」田駢之屬皆已死齊襄王時，而荀卿最為老師。齊尚修列大夫之缺，而荀卿三為祭酒焉。齊人或讒荀卿，荀卿乃適楚，而春申君以為蘭陵令。春申君死而荀卿廢，因家蘭陵。李斯嘗為弟子，已而相秦。荀卿嫉濁世之政，亡國亂君相屬，不遂大道而營於巫祝，信禨祥，鄙儒小拘，如莊周等又猾稽亂俗，於是推儒、墨、道德之行事興壞，序列著數萬言而卒。因葬蘭陵。

而趙亦有公孫龍為堅白同異之辯，劇子之言；魏有李悝，盡地力之教；楚有尸子、長盧；阿之吁子焉。自如孟子至于吁子，世多有其書，故不論其傳云。

蓋墨翟，宋之大夫，善守御，為節用。或曰并孔子時，或曰在其後。

有《荀子》傳世。

人論其性惡說時，常與孟子之性善相對而觀。
荀子之思，出於民群，重秩序，反神怪，重人為。孔子曰「仁」，孟子曰「義」，荀子則曰「禮」，重行之常規。其以孔子為聖，然不聽孟子與子思所言，以為己及子弓為孔子之真後也。荀子以為人生而有慾，若慾不滿，則爭生焉，故謂人性本惡，須教以聖王與禮法，「化性起偽」，而使人有德也。

## 兼查
* 《勸學篇》
## 引據


分類:周列傳
巴赫

thumb|巴赫像
**巴赫**，德意志圖林根艾森納赫人也，公曆一六八五年三月廿一日生，世工樂理。及長，受聘為宮廷樂長，後任於萊比錫聖托馬斯教堂，名齊韓德爾、泰勒曼。一七五〇年七月廿八日卒，年六十五。

巴赫氏為巴洛克時德意志名作曲者，長管風琴、小提琴、羽管鍵琴。其樂融中世紀秩序嚴謹與文藝復興時之激情，移後世樂者甚深，世尊為「西方音樂之父」。 

後時入古典時期，樂風轉主調，而巴赫所為複調樂者，人目以陳腐，未得令譽，惟以管風琴妙奏聞耳。雖莫扎特、貝多芬等大家推服，迨浪漫主義興，作曲者舒曼得其《**受難曲**》於萊比錫圖書館，作曲名家孟德爾頌奏之，方驚樂壇。後門德爾松刪訂而廣其作，數代樂家致力，由是巴赫得今之高矣。

巴赫氏嘗囑子孫毋賣其曲譜於市，然子孫視之不甚惜，詣市賤賣之。差幸作曲者孟德爾頌買而集之，其曲譜今方能全也。

今存《布蘭登堡協奏曲》、《小提琴協奏曲》、《十二平均律鍵盤曲集》、《乙小調彌撒》、《馬太受難曲》、《樂隊組曲》、《哥德堡變奏曲》、《無伴奏小提琴奏鳴曲》、《無伴奏大提琴組曲》、《音樂奉獻》、《賦格藝術》諸曲。
## 見
*巴赫樂旨
*約翰·克里斯蒂安·巴赫
*馬太受難曲 
* 哥德堡變奏曲 
* B小調彌撒 
分類:基礎之文
分類:哈布斯堡－洛林列傳
分類:樂師
高順

**高順**為人清白有威嚴，不飲酒，不受饋遺。所將七百餘兵，號為千人，鎧甲鬥具皆精練齊整，每所攻擊無不破者，名為「**陷陳營**」。

建安元年六月夜半時，呂布將河內郝萌反，將兵入布所治下邳府，詣廳事閤外，同聲大呼攻閤，閤堅不得入。布不知反者為誰，直牽婦，科頭袒衣，相將從溷上排壁出，詣都督高順營，直排順門入。順問：「將軍有所隱不？」布言「河內兒聲」。順言「此郝萌也」。順即嚴兵入府，弓弩並射萌眾；萌眾亂走，天明還故營。萌將曹性反萌，與對戰，萌刺傷性，性斫萌一臂。順斫萌首，床輿性，送詣布。布從郝萌反後，更疏順。以魏續有外內之親，悉奪順所將兵以與續。布知其忠，然不能用。及當攻戰，故令順將續所領兵，順亦終無恨意。

建安三年春，布使人齎金欲詣河內買馬，為劉備兵所鈔。布由是遣順攻備，遂破沛城。

魏武自征布，至其城下，遺布書，為陳禍福。布遣人求救於袁術，將千餘騎出戰，敗走，還保城，不敢出。布欲令陳宮、高順守城，自將騎斷魏武糧道。

順每諫布，言「凡破家亡國，非無忠臣明智者也，但患不見用耳。將軍舉動，不肯詳思，輒喜言誤，誤不可數也」。

魏武塹圍之三月，上下離心，將其眾降，布與其麾下登白門樓。後與宮等皆縊首，傳首於許，然後葬之。
## 據
*《英雄記》
張悌

**張悌**字巨先，襄陽人，少有名理，孫休時為屯騎校尉。

## 預言蜀亡

永安六年，魏伐蜀，吳人問悌曰：「司馬氏得政以來，大難屢作，智力雖豐，而百姓未服也。今又竭其資力，遠征巴蜀，兵勞民疲而不知恤，敗於不暇，何以能濟？昔夫差伐齊，非不克勝，所以危亡，不憂其本也，況彼之爭地乎！」

悌曰：「不然。曹操雖功蓋中夏，威震四海，崇詐杖術，征伐無已，民畏其威，而不懷其德也。丕、叡承之，係以慘虐，內興宮室，外懼雄豪，東西馳驅，無歲獲安，彼之失民，為日久矣。司馬懿父子，自握其柄，累有大功，除其煩苛而布其平惠，為之謀主而救其疾，民心歸之，亦已久矣。故淮南三叛而腹心不擾，曹髦之死，四方不動，摧堅敵如折枯，蕩異同如反掌，任賢使能，各盡其心，非智勇兼人，孰能如之？其威武張矣，本根固矣，群情服矣，姦計立矣。今蜀閹宦專朝，國無政令，而玩戎黷武，民勞卒弊，競於外利，不脩守備。彼彊弱不同，智算亦勝，因危而伐，殆其克乎！若其不克，不過無功，終無退北之憂，覆軍之慮也，何為不可哉？昔楚劍利而秦昭懼，孟明用而晉人憂，彼之得志，故我之大患也。」

吳人笑其言，而蜀果降於魏。

## 同死社稷

天紀三年八月，悌為丞相。

天紀四年，晉來伐吳，孫皓使悌督沈瑩、諸葛靚，率眾三萬渡江逆之。

至牛渚，瑩曰：「晉治水軍於蜀久矣，今傾國大舉，萬裏齊力，必悉益州之眾浮江而下。我上流諸軍，無有戒備，名將皆死，幼少當任，恐邊江諸城，盡莫能禦也。晉之水軍，必至於此矣！宜畜眾力，待來一戰。若勝之日，江西自清，上方雖壞，可還取之。今渡江逆戰，勝不可保，若或摧喪，則大事去矣。」

悌曰：「吳之將亡，賢愚所知，非今日也。吾恐蜀兵來至此，眾心必駭懼，不可復整。今宜渡江，可用決戰力爭。若其敗喪，則同死社稷，無所復恨。若其克勝，則北敵奔走，兵勢萬倍，便當乘威南上，逆之中道，不憂不破也。若如子計，恐行散盡，相與坐待敵到，君臣俱降，無復一人死難者，不亦辱乎！」遂渡江戰。

時悌為丞相軍師，與護軍孫震、丹楊太守沈瑩帥眾三萬濟江，圍成陽都尉張喬於楊荷橋，眾才七千，閉柵自守，舉白接告降。副軍師諸葛靚欲屠之，悌曰：「彊敵在前，不宜先事其小；且殺降不祥。」靚曰：「此等以救兵未至而力少，故且偽降以緩我，非來伏也。因其無戰心而盡阬之，可以成三軍之氣。若舍之而前，必為後患。」悌不從，撫之而進。與討吳護軍張翰、揚州刺史周浚成陳相對。瑩領丹楊銳卒刀楯五千，號曰青巾兵，前後屢陷堅陳，於是以馳淮南軍，三衝不動。退引亂，薛勝、蔣班因其亂而乘之，吳軍以次土崩，將帥不能止，張喬又出其後，大敗吳軍於版橋。

諸葛靚與五六百人退走，使過迎悌，悌不肯去，靚自往牽之，謂曰：「巨先，天下存亡有大數，豈卿一人所知，如何故自取死為？」悌垂涕曰：「仲思，今日是我死日也。且我作兒童時，便為卿家丞相所拔，常恐不得其死，負名賢佑顧。今以身徇社稷，復何遁邪？莫牽曳之如是。」靚流涕放之，去百餘步，已見為晉軍所殺。

## 據
* 襄陽記
理則

**理則**或**理則學**，又譯**名學**、**名理**、**辨學**、**論理學**、**邏輯**、**㦬𢜱**等，思辯之道也，所以推闡思籀，而為諸學立本則者也。邏輯乃希臘語，正譯「言說」。其事凡三：統括、溯因、籀演。古希臘亞里氏首設斯學，而後哲理漸次用之，乃與修辭、文法鼎峙。邏輯之本理，凡四律，曰同一，曰排中，曰足因，曰矛盾。

:同一之律，謂物獨本尊，復非他事；
:排中之律，謂捨彼即此，中相無存；
:足因之律，謂物之有在，因唯足故；
:矛盾之律，謂然與不然，其一為然。

古來以名學為正術者，印度、華夏、希臘也，今則多承希臘，而印度、華夏則失其緒。

辭之是非以其辯式定之，而無涉乎言義，故名學以形跡為論理之本，判之所得有三：有形、無形、符識。數理又為符識之玄也。既然，當其出言立意，文軌字式因得而顯宜者，為句可解。故雖人有智拔群氓，發卓世之言，而於名學，刪其繁而微言之則無不可。是之謂顯形。形之顯，所以曉明其本蘊者也，而治理則者，恒蔽言文之浮幻，字法之異情，卉然以無歧之正語述焉，挈之以「與」「或」，定之以「皆」「有」。然後造立符文，以為玄具。故名學言事，必昭略儼然，而作學者之語。如云「人皆平凡者」、云「貓皆肉食」、云「希臘人皆達士」。如前之理，確於古時。昔亞里氏以不常語為《前分析篇》解說，首言察名但形質耳，唯其昭顯精玄者足稱本則。故後世以巨製目之。

名學古法，謂句者三分，曰句主、曰綴系、曰所謂。如「人皆為必死者」：「人」句主也，「為」綴系也，「必死者」所謂也。辭如「皆」「無」「某」「與」，皆虛字，不可獨用，必有所待而屬之。若爾者，斷句界言，方有定理。今也不然，悟字有綴句者，曰邏輯連字，亦不離於辯法。又如名之為物，或非邏輯，如「人皆為必死者」，以「人」為甲，以「必死者」為乙，其旨則甲乙不二。至中世代之名家，始知事有多重普遍，類有量數隱顯，而亞里氏時未及此，故聞「小眾得全福」，必爰譏句主之不一，此正不知字科所謂遞歸者也。

啟蒙以降，科學日盛，無不深探，欲嚴待理識。則有笛卡爾言**籀演**之理、培根舉**統括**之術，二相調用，以立其確也。今之萬識，盡由此出。
***籀演**者，又名**演繹**、**外籀**，從既得之先階為推闡者也，故先階雖真，而所籀演或偽。
***統括**者，又名**歸納**、**內籀**，已明之確據而為之察觀者也，不以真偽計，但由文書、與數而斷其事之或然率也。

籀演建基形式邏輯甚密，而統括賴於人工者亦未嘗不嚴，是以思籀之事，要在明其是非之途，而因正術致之，或少借數理幾率之學，為思議之模具。
***溯因**，亦辯式之一，先察觀，然後作臆說，謂之**猜想**，如變甲為乙，乙自甲出，溯之，則由乙知甲也。故溯因者，所以解知已然者也。
以統系言之，理則之特質維四：一致、不虛、堅定、圓滿是也。
## 據
農

**農**者，耕也。蓋農林漁牧諸業，皆繫於地，盡人力而取天饋，故謂之初級產業，亦稱第一產業。

觀夫當世，生計大昌之國，多恃工商爲命脈，其民務農者，百不足一。然自上古以至今日，雖百工繁興，萬業競起，而沃土雖廣，非耕不殖；良種雖嘉，非稼不生。民無穀不食，國無農不立，此理古今弗易。故農事雖似式微，而必不可輕也。
語言

**語言**者，溝通之器，用以達意，為人類表義之要途。人言千殊，語態萬變，故語言不徒為音辭之習，亦文化之所繫，身分認同之所本也。
分類:語言
矛

**矛**者，古兵器也。於史前時代即存，古以獸角、竹片及尖形石塊獵，後具柄，遂成矛。周代五兵，戈、戟、殳、**夷矛**、**酋矛**也，矛佔其二，即知為要兵也。

## 酋矛

**酋矛**者，為矛之一，修二丈。《說文解字》云：「矛，酋矛也。建於兵車，長二丈。」

## 夷矛

**夷矛**者，兵之長也，修丈有六尺。漢代劉熙《釋名˙釋兵˙卷四第二十三》曰：「夷矛，夷，常也。其矛長丈六尺，不言常而曰夷者，言其可夷滅敵，亦車上所持也。」
希臘

:本文述當世希臘，欲知古希臘，請閱其文。

**希臘**者，泰西文明之所由興也。處巴爾幹半島之南，瀕愛琴、愛奧尼亞諸海，西接意大利，北鄰阿爾巴尼亞、馬其頓、保加利亞，東界土耳其。其地山巒疊嶂，海疆列島星羅。奧林匹斯山巍峨聳立，諸神所居；伯羅奔尼撒半島沃野千里，先民所墾。

溯其史，邁錫尼文明初興，繼而暗世。荷馬詩傳，城邦漸立。雅典、斯巴達分庭抗禮，希波戰役拒波斯。伯里克里之世，雅典黃金時；亞歷山大遠征，希臘文化播四海。羅馬入主，希臘魂猶存。東羅馬千祀，希臘為其魄。奧斯曼據之，希臘淪異族。公元一八二一年，獨立師起，歷九年而復國。此後屢經興衰，始定今日之基。

希臘文教，澤被寰宇。遠古神話源遠流長，宙斯、雅典娜、阿波羅諸神，垂名千古。荷馬《伊利亞特》、《奧德賽》，泰西詩之祖也。悲劇氏埃斯庫羅斯、索福克勒斯、歐里庇得斯，喜劇家阿里斯托芬，並世爭輝。蘇格拉底、柏拉圖、亞里士多德，哲學巨擘，啟迪後世。希波克拉底醫術精湛，為醫學之父。建築雕刻，巴特農神廟、宙斯神像，鬼斧神工。

其政，昔立王，今行民主。元首虛位，總理實權。國會一院，設三百席。司法獨立，上有三院：大理、國政、度支。地方十三省，三百二十五邑。

國用以工商為柱，耕漁航遊亦居要津。其農饒富，橄欖、葡萄、煙草冠於歐陸。舟車所至，五湖四海通商。勝蹟遍地，遊者如織。然二零一零年後，國債滋彰，幸經更張，漸復元氣。

其學，分小學、中學、大學三等。古學與新知並重。雅典、塞薩洛尼基二學府，名聞遐邇。體育之盛，古奧運故地，今又重興。

希臘之兵，分陸、海、空。雖寡，然以地利之重，頗受西方倚重。

希語源遠，自邁錫尼以降，綿延不絕。今語與古語一脈相承，歐洲語中最古者也。

飲饌之道，多用橄欖油、蒜、茄、豆。魚肉酒漿，兼而有之。其味之精，舉世稱譽。

希臘雖數經興衰，然其文明之基，文化之粹，藝術之瑰，哲理之精，誠人類所共有。

## 據
*本文撮譯自英文維基大典︰希臘一文

分類:希臘史
分類:基礎之文
生肖

**生肖**者，**地支**之相應也。配五色以紀年，加之以陰陽，實對應**六十甲子**耳。蒙、藏諸族咸嘗用斯。

兹表列之：

**天干**

地支

例：公曆一九八四年為**甲子**年即木鼠年，以是可推得凡一九八四加減六十倍數之年亦木鼠年。如，西元一二〇四年，即木鼠年也。

## 文獻
漢王充論衡《物勢篇》，嘗駁十二辰之禽為迷信。其十二禽概與今同。出土秦簡漢簡，如睡虎地秦簡，亦有述之，惟或有小異。

## 註
源實朝

**源實朝**，賴朝子也，建久三年八月初九生，幼名千幡。父兄皆征夷大將軍。

兄賴家為大將軍，用妻族比企氏，北條氏深忌之，以十三人合議，削賴家權。建仁三年，賴家疾病，政子乃以賴家子一幡，與千幡共為後嗣。比企氏遂謀伐北條氏，為所覺，族之，禁賴家於伊豆修禪寺，立千幡為大將軍，娶權大納言坊門信清之女，更名實朝。號令出於北條氏。

實朝尚佛教，嘗令榮西立壽福寺，列鎌倉五名山。用宋人陳和卿。和卿告實朝，其前生為醫王山長老。時實朝為無實將軍，頗志於西去，乃命和卿造船。然木朽不可用，乃止。

實朝大醉，二日不醒，家人召榮西為之禱。榮西獻茶，一服即甦。實朝奇之，榮西又獻《喫茶養生記》，由是實朝益好茶，播之於日本。

實朝亦善製和歌，嘗編《金槐和歌集》，傳貴族之詩。今傳九十三首，《敕撰和歌集》錄其九十二，《小倉百人一首》載其一。

建保七年正月廿七，實朝詣鶴岡八幡宮，為賴家子公曉所弒，官至右大臣左近衛大將左馬寮御監，葬壽福寺中。後公曉伏誅，兄弟皆坐死。實朝無子，源氏乃絕，政子立實朝妹之後藤原頼経為征夷大將軍。

## 家屬

* 父 源賴朝
* 母 北條政子

* 妻 西八條禪尼坊門信子
魯肅

**魯肅**字**子敬**，漢臨淮東城人也。家富於財，性好施與，得鄉邑懽心。

周瑜為居巢長，將數百人過肅，肅家有兩囷米，各三千斛，指一囷與周瑜，瑜知其奇也，遂相親結，時孫策已薨，權尚住吳，瑜因薦肅才，權見肅，與語甚悅之。劉表死，肅請奉命弔表，說劉備使撫表眾，共治曹操。至南郡，表子琮已降操，備惶遽奔走，欲南渡江。肅徑迎之。會權得操欲東之問，與諸將議，皆勸權迎之，而肅獨不言。權起更衣，肅追於宇下，勸權召周瑜任以行事，操破走，肅還，權大請諸將迎肅。

後備詣京見權，求都督荊州，惟肅勸權借之，周瑜病卒，肅代瑜領兵，拜漢昌太守，轉橫江將軍。

建安二十二年卒，年四十六。權為舉哀，又臨其葬。諸葛亮亦為發哀。塚在鳳陽府聖福寺東北，《泗州志》又載：「肅墓在臨淮鎮之東二十餘里。」

有子**淑**，永安中，為昭武將軍、都亭侯、武昌督。建衡中，假節，遷夏口督。所在嚴整，有方干。鳳凰三年卒。子**睦**襲爵，領兵馬。

## 評

*孫權稱尊號，臨壇，願謂公卿曰：「昔魯子敬嘗道此，可謂明於事勢矣。」
*《三國志》評曰：「魯肅建獨斷之明出眾人之表，實奇才也。」

## 據

*《三國志·吳志·魯肅傳》
*《古今圖書集成》·方輿彙編職方典·鳳陽府部·彙考·鳳陽府古蹟考二（墳墓附）
公理

**公理**者，推演之本也，或謂之**公設**，二者常混而不分。泰西諸語謂公理者，本自希臘語「ἀξίωμα」，譯言「崇論」或「宜然之值」。

按致知之學，萬法必有其始。其始也，不證自明，恆真而無待於外，眾知仰之而立，是謂公理。

雖然，近世算學與名學之論稍異。其所謂公理者，不必盡屬先天自然之真。但取數說，假定不疑，以為法式，俾其互不相依、亦不相悖，即可演為一系。故今之言公理者，非必求其合於天道，唯求其足以成一家言、演繹無礙而已。

## 歐幾里德幾何
古有歐幾里德幾何五公理，為古希臘幾何之精髓。歐幾里德者，西土希臘名士也。精研幾何之學，取古今公理，次而集之，著《幾何原本》十三卷。其書辨點、線、面、體之分，窮比例、數量之源，條理精密，不爽累黍，後世算學宗之。
秦二世皇帝

**秦二世皇帝**，諱**胡亥**，始皇帝廿六子也。秦王政十七年生。始皇帝卅七年從始皇帝巡天下。及帝崩，與李斯、趙高謀，秘不發喪，矯詔殺扶蘇，即皇帝位，時年二十一。葬始皇帝於驪山，盡閉工匠臧者。

元年，趙高為郎中令，任用事，誅大臣及諸公子。陳勝、吳廣揭竿起義，列國遺裔紛起復國。

三年，趙高為丞相，弒二世，以黔首葬。立宗室子嬰為秦王。
臧霸

**魏良成威侯臧霸**字**宣高**，漢泰山華人也。父戒，為縣獄掾，據法不聽太守欲所私殺。太守大怒，令收戒詣府，時送者百餘人。霸年十八，將客數十人徑於費西山中要奪之，送者莫敢動，因與父俱亡命東海，由是以勇壯聞。

黃巾起，霸從陶謙擊破之，拜騎都尉，鎮黃巾，又霸集徐州兵，孫觀、尹禮、吳敦、昌豨，駐開陽。建安二年，攻瑯邪相蕭建，據莒城。為建交好呂布怒，擊霸，霸守戰之，布未克而退，遂結同盟。

曹操之討呂布也，霸將兵助布。既擒布，霸自匿。操募索得霸，見而悅之。以為琅邪相。封**都亭侯**，加威虜將軍。又與于禁討昌豨，與夏侯淵討黃巾餘賊徐和等，有功，遷徐州刺史，拜揚威將軍。

曹丕即王位，遷鎮東將軍，進爵**武安鄉侯**，都督青州諸軍事。及踐祚，進封**開陽侯**，徙封**良成侯**。徵為執金吾，位特進。每有軍事，帝常咨訪焉。

薨，諡曰**威侯**。

## 據

*《三國志·魏志·臧霸傳》
清文鑑

**清文鑑**者，滿語字典也。初則專為釐定清文而製，其後乃漸合各大族語言，至五體對照而後已。

## 版次
*康熙《御製清文鑑》
*康熙《御製滿洲、蒙古合璧清文鑑》
*乾隆八年《御製滿蒙文鑑》
*乾隆《御製增訂清文鑑》
*乾隆《御製滿洲蒙古漢字三合切音清文鑑》（文淵閣四庫全書第二三四冊）
*乾隆《御製四體清文鑑》
*乾隆《御製五體清文鑑》：合滿、蒙、藏、回、漢五體之分類字典也。
*《韓漢清文鑑》
 
## 據
*文淵閣四庫全書第二三四冊，商務印書館景印。
*《御製五體清文鑑》，北京民族出版社影印，一九五七。
*《韓漢清文鑑》，韓國延禧大學校東方學研究所，一九五六。
*田村實造、今西春秋、佐藤長《五體清文鑑譯解》，京都大學文學部，一九六六。
*江橋，《康熙《御製清文鑑》研究》，北京燕山出版社，二〇〇一年七月。

## 贊
有清諸帝率有多族共主之王者氣度，而勤學更遠勝前此諸代。如高宗以帝王之身而躬習滿、蒙、漢、藏回諸語者，漢、唐未之有也。清文鑑之著作，蓋中國盛世之徵。
吳大帝

**吳太祖大皇帝**諱**權**，字**仲謀**，光和五年，其父任下邳太守期間，權生。方頤大口，目有精光，堅異之，以為有貴象。文武雙全，少顯將材。

年十五，兄策既定諸郡，以為陽羨長。郡察孝廉，州舉茂才，行奉義校尉。漢以策遠脩職貢，遣使者劉琬加錫命。琬語人曰：「吾觀孫氏兄弟雖各才秀明達，然皆祿祚不終，惟中弟孝廉，形貌奇偉，骨體不恆，有大貴之表，年又最壽，爾試識之。」

建安五年，策薨，權襲其職，得張昭、周瑜輔，遂定江東。拜為討虜將軍、領會稽太守。

十三年，敗曹操於赤壁。十八年，抗操於濡須口，三國志載操望權軍，嘆其齊肅，乃退，謂「生子當如孫仲謀」。

廿四年，擊關羽，得荊州。臣於魏，黃初元年封吳王、加九錫、拜驃騎將軍。

魏黃初三年、漢章武二年，權改元黃武。同年，吳敗劉備於夷陵。
八年稱帝，改元黃龍。開屯田，平山越。二年，遣衛溫入海，抵夷州。赤烏五年，遣聶友入海抵朱崖州。亦有遣使三韓等。

暮年多嫌忌，果於殺戮，成南魯黨爭，吳始有敗象。

神鳳元年崩，葬蔣陵。太子亮嗣。

## 家屬

*祖  鍾
*父 吳武烈皇帝 堅
*母 孫破虜吳夫人
*妻 吳大懿皇后
**子 吳文皇帝和 
*妻 吳敬懷皇后
**子 吳景皇帝休 
*妻 吳大帝步夫人
*妻 吳大帝謝夫人
*妻 吳大帝徐夫人
**子 吳宣太子登
*妻 吳大帝潘夫人
**子 吳會稽王亮
*妻 吳大帝袁夫人

## 評
*《三國志》評曰：「孫權屈身忍辱，任才尚計，有勾踐之奇，英人之傑矣。故能自擅江表，成鼎峙之業。然性多嫌忌，果於殺戮，暨臻末年，彌以滋甚。至於讒說殄行，胤嗣廢斃，豈所謂賜厥孫謀以燕冀於者哉？其後葉陵遲，遂致覆國，未必不由此也。」

## 據
*《三國志·吳書·吳主傳》
矢圖

數學中，一**矢圖**(*[[:en:quiver (mathematics)]]*) 為一有向圖（其邊又曰「矢(*arrow*)」），可有廻圈或多重邊。此結構常見於表示論。 

**矢圖之表示** V為一函子，圖中每頂點  x 賦一向量空間 V(x)，每邊  a  賦一線性映射 V(a)。 

## 路代數
設 *K* 為一域（或曰體）。設 &Gamma; 為一矢圖。**矢圖代數**，或曰 **路代數** *K*&Gamma; 者，為*K*上一結合代數，定義如下：
**K*&Gamma;為以矢圖中各路徑為基之向量空間；
*乘法為路徑接合；
*二首尾不應之徑之積為零。

*K*&Gamma; 有單位元若且僅若其頂點集有限。然則*K*&Gamma;模 與 &Gamma;表示 等價。 

設有一矢圖，其點與邊有限，每徑有相異之起終點。則*K*&Gamma; 為*K*上一有限維遺傳代數( :en:hereditary algebra) ，即 *K*&Gamma; 上 投射模之子模 皆為投射模。

## 表示理論
設 Q 為一矢圖。其
**當然表示** 為一表示，每頂點 x 賦上零向量空間。

Q 之二表示間之**態射**  f:V->V' 乃 一組線性影射f(x):V(x)\rightarrow V'(x)，使Q上每矢 *x -->y*   有 V'(a)f(x)=f(y)V(a)。一**同構** f 為一態射，其每頂點 x 相應之線性影射 f(x) 可逆。 是故，Q 之各表示成一範疇.

設V 、W為矢圖Q之二表示。則可定義其**直和** V\oplus W： 每頂點 x： (V\oplus W)(x): =V(x)\oplus W(x)。

一表示曰**可解**，若彼同構於二非零表示之直和。

## 加百列定理  (''Gabriel's theorem'')

一矢圖曰**有限型**(*finite type*)若彼僅有 有限互不同構之不可解表示。 加百列定理刻劃各有限型矢圖表示：

# 一矢圖為 有限型 若且僅若 其圖為一A、D或E型Dynkin 圖；
# 其不可解表示 一一對應於其 Dynkin 圖相應之根系統之正根。

## 另

* 矢圖 (弦論) (:en:quiver diagram)
* Dynkin 圖
* ADE 分類

## 攷
* Quiver Representations, Harm Derksen and Jerzy Weyman, AMS Notices
牛頓

**牛頓艾薩克**，牛頓其姓，艾薩克其名也。英國林肯郡人。公曆一六四三年一月四日生。未生，父歿，而母另嫁，遂舍祖母之家。幼入鄉學，及長，習於格蘭瑟文法學校。年十九，始肄業於劍橋大學三一學院。 

斯時顯學，實亞里士多德之言也。然牛頓博聞強識，廣涉笛卡爾、伽利略、哥白尼、開普勒諸君之學。一六六五年，闡二項式定理，得文學士銜。適逢瘟疫，避禍於鄉，志學不輟，殆窮微積分、光學、重力諸學。越明年，返劍橋大學。一六六九年十月，得盧卡斯座，教授數學。一六七二年，列席英國皇家學會，越三十一年，除主席，以至於終。一六九六年任造幣廠監督，越三年，除廠長。一七〇五年，因功封爵士。一七二七年三月卅一日，因腎疾終，年八十五，葬於西敏寺。

終其一生，所涉廣甚，舉凡哲學、數學、物理、煉金術、神學等，盡覽無遺，遺稿百餘萬言，為世所重。所著《流數法》、《自然哲學之數學原理》、《光學》、《廣義算術》，並行於世。
語法

**語法**者，語言之結構，序字、明義之法。人類語言與電腦語言皆有之。各語之法異。動物作聲，雖有其義，然吾人猶不知彼有無語法。單字雖為語言之本，惟但能識物。語法則可明義、述物、釋關係也。往時有學者云文言無語法焉，而今之語言學用於解其語法以得志故，有若意見者少甚矣。
## 分類
* 規定性語法
* 描寫性語法
* 教學用語法
* 形式語法
* 生成語法（衍生語法）
## 兼查
*文字
語法學

**語法學**所指，不外以下三者：
* 歷史語法學：語言自有其語法結構，其古今之遷易，是斯學所研究；
* 比較語法學：諸語相親近者，其語法結構有所聯繫，亦有互鑠，是斯學所研究；諸言語聯繫若何，亦研究之畛域；
* 描寫語法學：詳考某語一時之語法。

歷史語法學，歷史語言學之支。
比較語法學，比較語言學之支。
描寫語法學，共時語言學之支也。
西里爾字母

**西里爾字母**，或名曰**基利爾字母**、**基立爾字母**，斯拉夫語族所以識其語言也。然斯拉夫語族西斯拉夫語支之語，如索布語、波蘭語、捷克語、斯洛伐克語，皆書以拉丁文字。西元一九三零年始，凡蘇聯少數民族語言，縱非斯拉夫語言者，亦始書以西里爾字母，今蒙古語、東干語亦然。

## 字母
### 古文
西里爾字母成於保加利亞第一帝國，創始者效法希臘文字而成之，因創始者乃聖西里爾之門徒，故以師父之名名也。雖聖西里爾與梅篤丟斯二人先行創立格拉哥里字母以為斯拉夫人傳教及教化之便，然此字母既出世，人皆傳習之。故古教會斯拉夫語及受拜占庭教化之斯拉夫人之古語，皆以之書。

此文字自有其計數之法，亦以效法希臘人而得之。

### 今文
西里爾字母雖傳習數百年，然則斗轉星移，後人之音，去古甚遠。俄羅斯沙皇彼得一世不忍，更其文法，廢無用之字母，推陳出新，以契合時人之言。此後斯拉夫民族諸語皆效其風，依各自之俗語革新文法，而乃有古今之別也。後有非斯拉夫語言者嘗以此書之，然其語音異乎斯拉夫人，遂別造新字以應之。

以下所示之字母，一如現今之斯拉夫語言者所用也。

以下所示之字母，特為非斯拉夫語言者所造，以書斯拉夫語言未有之音韻。

## 註
李寶

**李寶**，河北人。嘗陷金，拔身從海道來歸。

## 唐島之戰始末
金海陵王正隆五年，金主亮渝盟，淮、浙奸民倪詢、梁簡等教金造舟，且為鄉導。金使蘇保衡造舟於潞河。

正隆六年，金主亮南伐宋。以蘇保衡為浙東道水軍都統制，以完顏鄭家奴為浙東道副統制，由海路襲浙江臨安府。宋諜探聞，高宗謂宰臣曰：「李寶頃因召對，詢以北事，歷歷如數。且以一介脫身還朝，陛對無一毫沮懾，是必能事者。」乃授浙西路馬步軍副總管，駐劄平江，令與守臣督海舟捍禦。高宗問：「舟幾何？」曰：「堅全可涉風濤者，百二十艘。」「兵幾何？」曰：「僅三千，皆閩、浙弓弩手，非正兵也。旗幟甲仗亦粗備。事急矣，臣願亟發。」賜寶衣帶、鞍馬、尚方弓刀、戈甲及銀絹萬數。

八月，次江陰，先遣其子李公佐，謂之曰：「汝為潛伺敵動靜虛實，毋誤。」公佐受命，即與將官邊士甯偕往。寶將啟行，軍士爭言西北風力尚勁，迎之非利。寶下令，敢沮大計者斬，遂發蘇州。大洋行三日，風甚惡，舟散不可收。寶忼慨顧左右曰：「天以是試李寶邪？寶心如鐵石，不變矣。」酹酒自誓，風即止。明日，散舟複集。

十月，士寧自密州回，得敵耗甚悉，且言公佐已挾魏勝得海州。寶喜曰：「吾兒不負乃翁矣。」士氣百倍，趣眾乘機進。適大風複作，海濤如山，寶神色不為動；風少殺，始縱舟泊抵東海。敵已雲合，圍海州，旌麾數十里。寶麾兵登岸，以劍畫地，令曰：「此非複吾境，力戰與否在汝等。」因握槊前行，遇敵奮擊，將士賈勇，無不一當十。敵出不意，亟引去。勝出城迎，寶獎其忠義，勉以共立功名，勝感泣。乃維舟犒士，遺辯者四出招納降附，聲振山東。豪傑如王世修輩各署旗，集義勇，爭應援，多者數萬人。寶列名上諸朝，檄所部會密之膠西，命公佐以郡事畀勝，與俱發。

十月丙寅詰旦，金軍有舟人望見宋舟，請為備。完顏鄭家奴問：「去此幾何？」舟人曰：「以水路測之，且三百里。風迅，行即至矣。」完顏鄭家奴不曉海路舟楫，不之信。李寶軍先據諜報至膠西石臼島，金舟已出海口，泊**唐島**，相距僅一山。時北風盛，寶禱於石臼神。俄有風自柂樓中來，如鍾鐸聲，眾鹹奮，引舟握刃待戰。金之操舟者皆中原遺民，遙見寶船，紿金兵入舟中，使不知宋師猝至。風駛舟疾，過山薄虜，鼓聲震疊，海波騰躍。金軍大驚，掣矴舉帆，帆皆油纈，彌亙數里，風浪捲聚一隅，窘束無複行次。寶亟命火箭環射，箭所中，煙焰旋起，延燒數百艘。火所不及者猶欲前拒，寶叱壯士躍登其舟，短兵擊刺，殪之舟中。余所謂簽軍，盡中原舊民，皆登島垠，脫甲歸命，以故不殺。然倉卒，舟不獲艤，溺死甚眾。俘大漢軍三千餘人，斬其帥完顏鄭家奴等六人，禽倪詢等上於朝，獲其統軍符印與文書、器甲、糧斛以萬計。餘物眾不能舉者，悉焚之，火四晝夜不滅。

寶將乘勢席捲，公佐切諫，以為金主亮方濟淮，聞通、泰已陷，得遠失近，且有腹背憂。乃還軍駐東海，視緩急為表裡援。遣曹洋輕舟報捷。

寶戰具精利，宰臣陳康伯取其長槍、克敵弓弩，俾所司為式制之。

### 宋金之贊
宋高宗聞唐島之捷報，喜曰：「朕獨用李寶，果立功，為天下倡矣。」詔獎諭，書「忠勇李寶」四字，表其旗幟。除靜海軍節度使、沿海制置使，賜金器、玉帶。

金主亮於瓜州渡聞膠西之敗，大怒，召諸將約以三日渡江，迫之過甚，於是為完顏元宜所弒。向微李寶唐島之捷，則完顏亮之死未可期，宋國江南之地之危可憂也。寶之功亦大矣。

## 封號
寶卒，贈檢校少保。

## 據
*《金史·列傳第三》
*《宋史·高宗本紀·九》
*《宋史·李寶傳》
完顏鄭家

**完顏鄭家**，《宋史》稱之曰**完顏鄭家奴**，金國鄆王完顏昂之子也，金太祖天輔五年生。

皇統初，以宗室子授定遠大將軍，除磁州刺史。天德間，為右諫議大夫，累遷會甯尹、安化軍節度使，改益都尹。

正隆六年，金海陵王完顏亮伐宋，完顏鄭家為浙東道副統制，與工部尚書蘇保衡以舟師自海道趨臨安，至膠西松林島阻風，泊島間。十月丙寅詰旦，有舟人望見宋舟，請為備。鄭家問：「去此幾何？」舟人曰：「以水路測之，且三百里。風迅，行即至矣。」完顏鄭家不曉海路舟楫，不之信。有頃，宋舟果至，見金軍無備，即以火砲擲之。時北風盛，海波騰躍。金軍大驚，掣矴舉帆，帆皆油纈，彌亙數里，風浪捲聚一隅，窘束無複行次。宋將李寶亟命火箭環射金舟師，箭所中，煙焰旋起，延燒金舟數百艘。金軍為火所不及者猶欲前拒，李寶叱壯士躍登金舟，短兵擊刺，殪之舟中。完顏鄭家顧見左右舟中皆火發，度不得脫，赴水死。此役同死者含完顏鄭家之部將五、六人，被俘者軍卒三千餘人。完顏鄭家之統軍符印與文書、器甲、糧斛以萬計，咸為李寶所獲。餘物不能舉者，李寶悉焚之，火四晝夜不滅。是謂宋之「唐島之捷」。	 

海陵王完顏亮於瓜州渡聞膠西之敗，大怒，召諸將約以三日渡江，迫之過甚，於是為完顏元宜所弒。向微李寶唐島之捷，則完顏亮之死未可期，宋國江南之地之危可憂也。

## 據
*《金史·列傳第三》
*《宋史·高宗本紀·九》
*《宋史·李寶傳》
涼

**涼**可為︰

*十六國之一，前涼；
*十六國之一，後涼；
*十六國之一，北涼；
*十六國之一，西涼；
*十六國之一，南涼；
*地名，見涼州。
前涼

**涼**，十六國也，國張氏。都姑臧。

永寧元年，晉封張軌涼州刺史，建興元年晉封西平公，重農桑、興文教、鑄五銖，多所建樹。二年張軌薨，子寔襲爵。五年，晉東遷，張氏世守涼州，奉建興正朔。卅三年，寔子駿稱涼王，都姑臧，史稱「**前涼**」。文、桓間治世太平，疆南逾河、湟，東至秦、隴，西包蔥嶺，北暨居延。四十一年桓王病故，宗室內亂不止，國勢大衰。昇平廿年，秦苻堅發步騎十三萬來攻，悼公降，涼遂亡，凡九主，歷七十五年。

## 涼世系

西平公

涼太祖武王軌

涼高祖昭王寔

涼太宗成王茂

始稱王

涼世祖文王駿

涼世宗桓王重華

涼哀公曜靈

涼威王祚

涼沖王玄靚

涼悼公天錫

涼亡
劉韐

**劉韐**，字**仲偃**，建州崇安人。子子羽、孫珙，生年不詳，宋欽宗靖康二年卒。

## 早年
第進士，調豐城尉、隴城令。王厚鎮熙州，辟狄道令，提舉陝西平貨司。河、湟兵屯多，食不繼，韐延致酋長，出金帛從易粟，就以餉軍，公私便之。遂為轉運使，擢中大夫、集英殿修撰。

徽宗重和二年，熙河經略使劉法等二萬人為西夏軍所殺，統安城破，累計戰死者以十萬計。夏人攻震武，韐攝帥鄜延，出奇兵搗之，解其圍。夏人來言，願納款謝罪，皆以為詐。韐曰：「兵興累年，中國尚不支，況小邦乎？彼雖新勝，其眾亦疲，懼吾再舉，故款附以圖自安，此情實也。」密疏以聞，詔許之。夏使愆期不至，諸將言夏果詐，請會兵乘之。韐曰：「越境約會，容有他故。」會再請者至，韐戒曰：「朝廷方事討伐，吾為汝請，毋若異時邀歲幣，軼疆場，以取威怒。」夏人聽命，西邊自是遂安。

韐求東歸，拜徽猷閣待制，提舉崇福宮。起知越州，鑑湖為民侵耕，官因收其租，歲二萬斛。徽宗政和年間，涸以為田，衍至六倍，隸中宮應奉，租太重而督索嚴，多逃去。前勒鄰伍取償，民告病，韐請而蠲之。方臘陷衢、婺，越大震，官吏悉遁，或具舟請行。韐曰：「吾為郡守，當與城存亡。」不為動，益厲戰守備。寇至城下，擊敗之，拜述古殿直學士，召為河北、河東宣撫參謀官。

## 岳飛投劉韐軍中
宣和年間，時邊臣言，燕民思內附，童貫、蔡攸方出師，而种師道之軍潰。韐意警報不實，見師道計事。師道曰：「契丹兵勢尚盛，而燕人未有應者，恐邊臣誕謾誤國事。」韐即馳白貫、攸，請班師。又論燕薊不可得，正使得之，屯兵遣餉，經費無藝，必重困中國。宣和四年九月，還次莫州，適會郭藥師擁所部八千人奉涿、易二州來歸，詔以為恩州觀察使。以韐議異，戎車再駕，徙知真定府。藥師入朝。韐密奏乞留之，不報。徙知建州，改福州，加延康殿學士。或言其過闕時，見禦史中丞有所請，遂罷。起知荊南，河北盜起，複以守真定。韐旋募敢戰士，相州湯陰人岳飛應募，後此人為成大器者。

河北首賊柴宏本富室，不堪徵斂，聚眾剽奪，殺巡尉，統制官亦戰死。韐單騎赴鎮，遣招之，宏至服罪。韐飲之酒，請以官，縱其黨還田裡，一路遂平。藥師請馬，詔盡以河北戰馬與之，不足，又賦諸民。韐曰：「空內郡駔駿，付一降將，非計也。」奏止之。金人已謀南牧，朝廷方從之求雲中地。韐諜得實，急以聞，且陰治城守以待變。是冬，金兵抵城下，知有備，留兵其旁，長驅內向。及還，治梯衝設圍，示欲攻擊，韐發強駑射之，金人知不可脅，乃退。自金兵之來，諸郡皆塞門，民坐困，韐獨縱樵牧如平日，以時啟閉。欽宗善之，拜資政殿學士。

## 抗金死節
欽宗靖康元年，時已許割地賂金人，而議者乘士民之憤，復議追躡，韐以亟戰為非。是時，諸將救太原，种師中、姚古敗。以韐為宣撫副使，至遼州，招集糾募，得兵四萬人。與解潛、折可求約期俱進，兩人又繼敗。初，韐遣別將賈瓊自代州出敵背，且許義軍以爵祿，得首領數十。既複五台，而潛、可求敗聞，遂不果進。太原陷，召入覲，為京城四壁守禦使，宰相沮罷之。

靖康元年十二月，京城不守，丙寅，欽宗遣陳過庭、劉韐使兩河割地。靖康二年正月丙午，金人命僕射韓正館之僧舍。正曰：「國相知君，今用君矣。」韐曰：「偷生以事二姓，有死，不為也。」正曰：「軍中議立異姓，欲以君為正代，得以家屬行，與其徒死，不若北去取富貴。」韐仰天大呼曰：「有是乎！」歸書片紙曰：「金人不以予為有罪，而以予為可用。夫貞女不事二夫，忠臣不事兩君；況主憂臣辱，主辱臣死，以順為正者，妾婦之道，此予所以必死也。」使親信持歸報諸子。即沐浴更衣，酌卮酒而縊。燕人嘆其忠，瘞之寺西岡上，遍題窗壁，識其處。凡八十日乃就殮，顏色如生。

韐死後，岳飛轉京城留守宗澤軍中。

## 封號
建炎元年，贈資政殿大學士，後諡曰**忠顯**。

韐莊重寬厚，與人交，若有畏者；至臨大事則毅然不可回奪。初在西州為童貫所知，故首尾預其軍事，及以忠死，論者不復短其前失雲。

## 據
*《宋史·忠義列傳·一》
*《宋史·欽宗本紀》
*《宋史·高宗本紀·一》
*《宋史·岳飛傳》
作格

夫**作格**或謂**能格**者，所以示及物動詞之主詞。於此類語言也，作格多為屈折所示，通格則不然矣。

作格亦能示其行之有意向者。

如藏語、西班牙巴斯克語、菲律賓塔加洛語、邦板牙語等，皆作─通格語言之例。而澳大利亞瓦勒皮里語者，雖有作格，然亦有賓格，為作─賓格語言，或謂三分法語言也。
## 引據
與格

言文法者，有**與格**之目，指動詞所施與之客也。其表意也，多屈折其形，變易語尾以明之。若天竺之梵音、大秦之拉丁文，迺及俄羅斯、日耳曼、古英吉利諸語，咸有斯制。猶梵文綴-आय（-āya）於字尾者是矣。

## 註
法國

**法蘭西**者，泰西大國也。居歐陸之西，北枕不列顛海峽，東接德意志，南臨地中海，西瀕大西洋。疆域廣袤，跨海內外，為歐洲強國之冠。

古為高盧，為愷撒所征。後為法蘭克所有，建法蘭克國。查理曼一統歐陸，開創神聖羅馬帝國。經百年戰事，建中央集權。拿破崙稱帝，征服歐陸。十九世紀為殖民大國，勢力遍及寰宇。兩次寰宇大戰後，雖元氣受創，然奮發圖強，重振雄風。

國土山川秀麗，氣序和煦。三面臨海，多良港。北有高地，南有比利牛斯，東有阿爾卑斯，天險固若金湯。塞納、羅亂、加龍諸水縱橫其間，水利之饒，冠絕歐陸。

國制為共和，設總統、總理，分掌國政。總統統帥三軍，總理理政。立法有二院，上曰元老，下曰國會。司法獨立，秉公執法。

國以農工商立，國用豐盈。工藝精湛，車馬舟舶馳名寰宇。物產豐饒，葡萄酒享譽四海。農業發達，為歐洲穀倉。商賈雲集，貿易繁榮。

京師巴黎，文明之都也。羅浮宮藏珍甲天下，凡爾賽宮金碧輝煌。先賢輩出，笛卡爾、伏爾泰、盧梭等思想精深；雨果、巴爾扎克諸文豪筆耕不輟。丹青妙手，莫奈、雷諾阿等揚名四方。樂聲悠揚，德布西、拉威爾傳頌千古。

陸海空三軍實力雄厚，為歐陸勁旅。核武威懾，列強莫敵。兵工精良，器械犀利。

舉國上下，崇尚自由、平等，民主、法治根深蒂固。烹飪之道精妙絕倫，聞名遐邇。服飾、髮式引領風騷，香水、珠寶冠絕寰宇。

法蘭西為聯合國安院常任，國際事務舉足輕重。亦為歐盟柱石，促進一體。與德意志唇齒相依，共襄歐洲大業。
## 據
*撮譯自英文維基相關文章
魏鄧哀王

**魏鄧哀王**諱**沖**字**倉舒**，曹氏，操愛子。

孫權曾致巨象，操欲知其斤重，訪之群下，咸莫能出其理。沖曰：「置象大船之上，而刻其水痕所至，稱物以載之，則校可知矣。」操大悅，即施行焉。

時軍國多事，用刑嚴重。操之馬鞍在庫，而為鼠所齧，庫吏懼必死，議欲面縛首罪，猶懼不免。沖謂曰：「待三日中，然後自歸。」沖於是以刀穿單衣，如鼠齧者，謬為失意，貌有愁色。操問之，沖對曰：「世俗以為鼠齧衣者，其主不吉。今單衣見齧，是以憂戚。」操曰：「此妄言耳，無所苦也。」俄而庫吏以齧鞍聞，操笑曰：「兒衣在側，尚齧，況鞍縣柱乎？」一無所問。

沖仁愛識達，皆此類也。操數對群臣稱述，有欲傳後意。

建安十三年疾病，操親為請命，及亡，年十三。操哀甚，歎曰：「吾悔殺華佗，令此兒彊死也。」丕寬喻操，操曰：「此我之不幸，而汝曹之幸也。」言則流涕。為聘甄氏亡女與合葬，贈騎都尉印綬，命宛侯據子琮奉沖後。丕常言「家兄孝廉，自其分也。若使倉舒在，我亦無天下。」

黃初二年，追贈諡沖曰**鄧哀侯**，又追加號為**公**。

太和五年，加沖號曰**鄧哀王**。

#### 特徵

沖少聰察岐嶷，生五六歲，智意所及，有若成人之智。

凡應罪戮，而為沖微所辨理，賴以濟宥者，前後數十。沖每見當刑者，輒探睹其冤枉之情而微理之。及勤勞之吏，以過誤觸罪，常為操陳說，宜寬宥之。辨察仁愛，與性俱生，容貌姿美，有殊於眾，故特見寵異。

## 評

*曹丕常言：「家兄孝廉，自其分也。若使倉舒在，我亦無天下。」

## 據

*《三國志·魏書·諸夏侯曹傳》
主格

**主格**為語法格，多表動詞主語，於及物動詞相對於賓格。今多語有之，而英語主賓格多已無分，然英語部份代名詞猶分之：I（賓格為me）、we（賓格為us）、he（賓格為him）、she（賓格為her）及they（賓格為them）。舊亦有ye（賓格為you）與單數第二人稱代詞thou（賓格為thee）矣。

## 見
*賓格
*作格
*主─賓格語言
*作─通格語言
*三分法語言
通格

於作─通格語言，**通格**或曰**絕對格**者，為示及物動詞賓語與不及物動詞主語之格也。

如巴斯克語名詞*mutil*(意即「(男)童」)，加單數通格屈折*-a*，可表主詞於不及物動詞句*mutila etorri da*(「斯男至矣」，da為虛詞)，與及物動詞句*Irakasleak mutila ikusi du*(師已見斯男矣，於此句，單數作格屈折為*-ak*，*du*為虛詞，*ikusi*為動詞).

凡作─通格語言者，多以屈折示作格而非通格。故斯語多以通格詞釋其義於典也。
## 見
* 賓格
* 作格
* 作─通格語言
炎漢年號表

此下收炎漢紀元，並新。下接三國年號表。

## 前漢

## 新莽

## 兩漢間

## 後漢

## 季漢

## 據
*中央研究院 兩千年中西曆轉換
趙雲

**[[漢]]順平侯趙雲**字**子龍**，漢常山真定人也，身長八尺，姿顏雄偉。

初平二年，雲為本郡所舉，將義從吏兵詣公孫瓚。時袁紹稱冀州牧，瓚深憂州人之從紹也，善雲來附，嘲雲曰：「聞貴州人皆原袁氏，君何獨回心，迷而能反乎？」雲答曰：「天下訩訩，未知孰是，民有倒縣之厄，鄙州論議，從仁政所在，不為忽袁公私明將軍也。」遂與瓚征討。時劉備亦依託瓚，每接納雲，雲得深自結託，瓚遣備為田楷拒袁紹，雲遂隨從，為備主騎。雲以兄喪，辭瓚暫歸，備知其不反，捉手而別，雲辭曰：「終不背德也。」

建安五年，備就袁紹，雲見於鄴，備與雲同床眠臥。時備陰欲離紹，密遣雲合募得數百人，皆稱劉左將軍部曲，紹不能知。翌年，雲隨備至荊州就劉表。

建安七年，雲與夏侯惇戰於博望，生獲夏侯蘭。蘭是雲鄉里人，少小相知，雲白備活之，薦蘭明於法律，以為軍正。雲不用自近，其慎慮類如此。

十三年，曹操南下攻備，追至當陽長阪，備棄妻子南走，有人言雲已北去者，備以手戟擿之曰：「子龍不棄我走也。」頃之，雲至，身抱備子劉禪，護備妻甘夫人，皆得免難。遷為牙門將軍。

十五年，從平江南，以為偏將軍，代趙範領桂陽太守。範寡嫂曰樊氏，有國色，範欲以配雲。雲辭曰：「相與同姓，卿兄猶我兄。」固辭不許。時有人勸雲納之，雲曰：「範迫降耳，心未可測；天下女不少。」遂不取。範果逃走，雲無纖介。備入蜀，雲留荊州。

建安十七年，備自葭萌還攻劉璋，召諸葛亮。亮率雲與張飛等俱泝江西上，平定郡縣。至江州，分遣雲從外水上江陽，與亮會於成都。先是，備娶孫權妹，備入益州，孫夫人乘此驕豪，多將吳吏兵，縱橫不法。時雲領留營司馬，備以雲嚴重，必能整齊，特任掌內事。權聞備西征，大遣舟船迎妹，而孫夫人內欲將禪還吳，雲與飛勒兵截江，乃得禪還。成都既定，以雲為翊軍將軍，時議欲以成都中屋舍及城外園地桑田分賜諸將。雲駮之曰：「霍去病以匈奴未滅，無用家為，令國賊非但匈奴，未可求安也。須天下都定，各反桑梓，歸耕本土，乃其宜耳。益州人民，初罹兵革，田宅皆可歸還，今安居復業，然後可役調，得其歡心。」備即從之。

建安二十四年，夏侯淵敗，操爭漢中地，運米至北山下，數千萬囊。黃忠以為可取，雲兵隨忠取米。忠過期不還，雲將數十騎輕行出圍，迎視忠等。值操揚兵大出，雲為操前鋒所擊，方戰，其大眾至，勢偪，遂前突其陳，且鬥且卻。操軍散，已復合，雲陷敵，還趣圍。將張著被創，雲復馳馬還營迎著。操軍追至圍，此時沔陽長張翼在雲圍內，翼欲閉門拒守，而雲入營，更大開門，偃旗息鼓。操軍疑雲有伏兵，引去。雲雷鼓震天，惟以戎弩於後射操軍，操軍驚駭，自相蹂踐，墮漢水中死者甚多。備明旦自來至雲營圍視昨戰處，曰：「子龍一身都是膽也。」作樂飲宴至暝，軍中號雲為虎威將軍。

同年，孫權襲荊州，備大怒，欲討權。雲諫曰：「國賊是曹操，非孫權也，且先滅魏，則吳自服。操身雖斃，子丕篡盜，當因眾心，早圖關中，居河、渭上流以討凶逆，關東義士必裹糧策馬以迎王師。不應置魏，先與吳戰；兵勢一交，不得卒解。」備不聽，遂東征，留雲督江州。章武二年，備失利於秭歸，雲進兵至永安，吳軍已退。

建興元年，為中護軍、征南將軍，封永昌亭侯，遷鎮東將軍。

五年，隨亮駐漢中。

六年，亮出軍，揚聲由斜谷道，曹真遣大眾當之。亮令雲與鄧芝往拒，而身攻祁山。雲、芝兵弱敵彊，失利於箕谷，然斂眾固守，不至大敗。軍退，貶為鎮軍將軍。亮曰：「街亭軍退，兵將不復相錄，箕谷軍退，兵將初不相失，何故？」芝答曰：「雲身自斷後，軍資什物，略無所棄，兵將無緣相失。」雲有軍資餘絹，亮使分賜將士，雲曰：「軍事無利，何為有賜？其物請悉入赤岸府庫，須十月為冬賜。」亮大善之。

七年卒，追諡**順平侯**。

## 時人贊評

楊戲贊曰：征南厚重，征西忠克，統時選士，猛將之烈。

姜維及眾大臣議曰：雲昔從先帝，勞績既著，經營天下，遵奉法度，功效可書。當陽之役，義貫金石，忠以衛上，君念其賞，禮以厚下，臣忘其死。死者有知，足以不朽；生者感恩，足以殞身。謹按諡法，柔賢慈惠曰順，執事有班曰平，克定禍亂曰平，應諡雲曰順平侯。

陳壽三國志趙雲傳評曰：關羽、張飛皆稱萬人之敵，為世虎臣。羽報效曹公，飛義釋嚴顏，並有國士之風。然羽剛而自矜，飛暴而無恩，以短取敗，理數之常也。馬超阻戎負勇，以覆其族，惜哉！能因窮致泰，不猶愈乎！黃忠、趙雲彊摯壯猛，並作爪牙，其灌、滕之徒歟？

羅貫中三國演義第七十有一回:常山趙子龍，一身都是膽。 以此可知，雲之猛，後人皆讚之。

**[[漢]][[宰相|丞相]][[武鄉候]][[諸葛亮]]曰:**先帝在日，常稱子龍之德，今果如此！

亮如此言，子龍乃蜀漢之要人，乃毋此者，蜀漢，滅亡之!

## 子
*趙統，官至虎賁中郎督
*趙廣，官至牙門將，隨姜維北伐曹魏、卒於其征。

## 據
*《三國志‧蜀書‧關張馬黃趙傳》
*《趙雲傳》(今曰《雲別傳》)
巴斯克語

**巴斯克語**，乃巴斯克人之語也。操是語者，多居庇里牛斯山西部，介乎今西班牙、法蘭西之境。

此語孑然獨立，自成一系，於歐洲諸語中，不與任何語系同源，語言學謂之孤立語言。今之學者，考其源流，以之非印歐語系之屬，蓋為印歐諸族未至之前，西歐固有之語，孑遺至今者也。至其遠源，雖假說紛紜，然皆未有確證，尚待考焉。

## 語法
為作通格語言。

## 據
霍弋

**霍弋**，字紹先，漢南郡枝江人也，峻子。昭烈末年為太子舍人。

後主踐祚，除謁者。丞相諸葛亮北駐漢中，請為記室，使與子喬共周旋游處。亮卒，為黃門侍郎。上立太子璿，以弋為中庶子，璿好騎射，出入無度，弋援引古義，盡言規諫，甚得切磋之體。

後為參軍庲降屯副貳都督，又轉護軍，統事如前。時永昌郡夷獠恃險不賓，數為寇害，乃以弋領永昌太守，率偏軍討之，遂斬其豪帥，破壞邑落，郡界寧靜。遷監軍翊軍將軍，領建寧太守，還統南郡事。

景耀六年，進號安南將軍。是歲漢亡。弋聞魏軍來，欲赴成都，上以備敵既定，不聽。及成都不守，弋素服號哭，大臨三日。諸將咸勸宜速降，弋曰：「今道路隔塞，未詳主之安危，大故去就，不可苟也。若主上與魏和，見遇以禮，則保境而降，不晚也。若萬一危辱，吾將以死拒之，何論遲速邪！」得上東遷之問，始率六郡將守上表曰：「臣聞人生於三，事之如一，惟難所在，則致其命。今臣國敗主附，守死無所，是以委質，不敢有貳。」司馬昭善之，又拜南中都督，委以本任。弋與巴東領軍襄陽羅憲各保全一方，舉以內附，咸因仍前任，寵待有加。後遣將兵救援呂興，平交阯、日南、九真三郡，功封列侯，進號崇賞焉。

## 據
*《三國志·蜀書·霍弋傳》
華夏

**華夏**，蓋指中國。據《左傳》載，因中國以禮樂建邦，故曰「夏」，衣飾華麗，故曰「華」。另述則繼於華胥國。還則述取於夏水華山。邑達文謂之夏，族達文謂之華，中國見稱久矣，繼而使華夏代之。或曰禹姓「夏后」，故以「夏」謂其民其土，建國號「夏后氏」。及夏后氏亡，其中華首朝，遺澤後世，故「夏」亦可代稱中華。
## 華夏歷代

*盤古氏
*三皇
*五帝
*夏后氏
*商
*周
*秦
*漢
*三國
*晉
**十六國
*南北朝
*隋
*唐
*五代
*遼
*趙宋
**西夏
**大理
**金
*元
*明
*清
*中華民國
*中華人民共和國
## 兼查
*中國
*九州
*赤縣
*神州
*華夏族
澳門

**澳門**者，粵東香山縣之南境也。古稱**濠鏡**，又名**鏡海**、**濠江**。因東西二山對峙如門，故云澳門。俗謂之**馬交**。自明季以來，為中西互市之樞紐。隸中華人民共和國，設**特別行政區**。其地狹隘，於神州諸政區中，規模最簡，然生齒繁密，冠於寰宇。

地處南海之濱，據珠江之口。北以關閘連珠海拱北，東望香港，西鄰橫琴。大灣之中樞也。

所轄凡四：曰半島，曰氹仔，曰路環，曰路氹。半島者，神州之末緒也；氹仔、路環，昔為孤島，西元二〇〇〇年後，乃填淤，築路以連，成路氹城。賭館多聚於此。又與粵省共治橫琴，設學府、置口岸，法從澳律。
## 辨名
略稱**澳**。古號**龍涯門**、**濠鏡澳**、濠江、**海鏡**、鏡海、**嶴門**，俗呼馬交、**梳打埠**。
## 沿革
古為荒服，先民漁獵其間。始皇三十三年，略陸梁之地，置南海郡，澳門隸番禺縣。東晉元熙二年，立新會郡，屬封樂縣。隋開皇十年，廢新會郡，隸寶安縣。唐至德二年，廢寶安縣，改隸東莞縣。宋末，始隸香山縣，張世傑嘗駐軍拒元。

明季，葡萄牙人至，欲取屯門，戰敗，退居澳門，歲輸金於知府。清光緒十三年，立《中葡北京條約》，遂歸葡人。一九九九年冬月，復歸中華人民共和國，軍、藩之權歸中央，餘悉聽自治，仍行資本之道。
## 輿地
居南海之濱，處珠江口西岸。北接珠海，西濱西江，隔水與橫琴相望；東臨伶仃洋，與大嶼山對峙；南瞻萬山群島。地居北回歸線之南，屬嶺南南境。

其地初分半島與離島。離島有二：曰氹仔，曰路環。後經填海，連綴二島，得路氹城。橫琴島之側有新辟地，為大學校區。二〇一三年，始納入澳轄。

清道光二十年，半島縱橫僅二公里有七十八分。迨至二〇一八年，據輿地局考，領域凡卅二平方公里。其中半島居九，氹仔、路環、路氹各居六七，新城與橋轄地亦在其列。又大學校區佔地一平方公里餘，橫琴口岸亦析地歸之。

二〇一五年，朝議定其海域，東南廣及八十五平方公里。先是二〇〇一年，珠海割地予澳以建關閘署。其北以鴨涌河為界，南則分河心而治。

東望洋山建有候風臺，經緯度數，據局方測度，位北緯廿二度十一分四十七秒，東經百十三度卅二分五十八秒，海拔九十一米二分。路環疊石塘山為全境之巔，山頂奉媽祖像，高百七十二米有四分。

## 區劃

縮圖|326x326像素|市井所習
澳門之境，舊分堂區。所謂堂區者，本泰西教區之制，隨天主堂而名，初非官府所置。凡有其七：半島居五，離島居二。至於路氹填海之地，不隸堂區。其橫琴新區，則澳粵共治，別為一府。凡百姓築廬舍、營百業、紀民籍，皆依境而定分焉。

## 食貨
濠鏡以遊客資贍為本。博戲與其居間，向為繁庶之基，編戶資財悉仰於此。然沈溺於斯，國帑雖一度充盈，波動亦巨。故官府力行產業多元之規，不復專指一端。二〇二三年，澳人計其歲內之入，樗蒲之利，百僅得三十六點二。視昔之全盛，則減損近百分之廿七。博戲擅壑之局，由是漸易矣。
### 博徙、逆旅、集陳、舍逸
縮圖|二〇一一年澳門遊艇展
九州轄境，獨許呼盧。歷來歲入泰半仰前二端。二〇一四年，茲業與牙郎增所值，約佔諸業五成九分一厘。


File:Marine photo g f.jpg
File:Macau Skyline (157820121).jpeg
File:Firework (20923022663).jpg
File:Casino Lights In Macau.jpg
File:Macau - Skyline.jpg
File:Vista de los casinos desde el Centro de Ciencia, Macao, 2013-08-08, DD 06.jpg
File:Casino Sands, Macao, 2013-08-08, DD 01.jpg
File:MGM Grand, Macao, 2013-08-08, DD 14.jpg
File:JW Marriott Hotel Macau Swimming Pool 2016.jpg
File:The City of Dreams 200907.jpg
File:议事亭前地 - panoramio.jpg

## 註釋

## 引據

## 博覽
*澳門政府